Дажлада ракета ҳужуми уюштирилди\n14 апрел 2021, Тошкент вақти: 13:16\nИроқнинг Дажла вилоятида амалга оширилган ракета ҳужуми оқибатида ўн киши нобуд бўлди, 20дан зиёд фуқаро тан жароҳати олди.\nХабарларга кўра, жангарилар маҳаллий полиция участкасини нишонга олишни режалаштирган. Бироқ улар томонидан отилган ракета тинч аҳоли истиқомат қилувчи ҳудудда портлаган.\nДажла вилояти Ироқнинг энг хавфли ҳудудларидан бири ҳисобланади. Якшанба куни мазкур вилоят маркази Бақуба шаҳрида худкуш аёл томонидан содир этилган ҳужумда 16 киши нобуд бўлган эди.


24 октябр 2021, Тошкент вақти: 01:26\nЮлдуз Орипованинг фирибгарликда айбланиши унинг отаси, Ўзбекистон халқ шоири Абдулла Ориповнинг Ёзувчилар уюшмаси раислигидан тушган бир пайтга тўғри келди.\nЎзбекистон қаҳрамони, Ўзбекистон халқ шоири Абдулла Ориповнинг қизи, таниқли тележурналист Юлдуз Орипова фирибгарликда айбланмоқда, дея куни кеча хабар қилди Инсон ҳуқуқлари "Эзгулик" жамияти.\n"Эзгулик" хабарномасида айтилишича, Юлдуз Орипова "ўндан зиёд кишининг пули ва бошқа моддий бойликларини фирибгарлик йўли билан ўзлаштириб олган".\nХалқ шоирининг қизи ўзлаштирган пулларнинг умумий миқдори, "Эзгулик"ка кўра, 55 минг долларни ташкил қилади.\n- Юлдуз Орипова устидан жамиятимизга Шофозил Ғойибназаров ва бошқа яна 12 киши ўтган ҳафта мурожаат қилишди ва биз уларнинг мурожаати асосида материал эълон қилдик¸ дейди “Эзгулик” вакили Абдураҳмон Ташанов.\nУнинг шикоятчилардан келиб тушган аризага таяниб айтишича, Юлдуз Орипова умумий миқдори 55 минг доллар эканлиги айтилаётган маблағни бир неча ўн кишидан уларнинг фарзандларини “олий ўқув юртларига киритиб қўяман”, деб олган.\nБиз “Эзгулик”ка арз қилган Шофозил Ғойибназаров билан гаплашдик.\nОзодлик: Шофозил ака¸ Юлдуз Орипова қанча пулингизни ва қандай қилиб олган?\nШофозил Ғойибназаров: Биринчи олганда 3000 пулимни олди.\nОзодлик: Қайси пулда?\nШофозил Ғойибназаров: АҚШ долларида. Умуман, мендан 40 минг доллар олган.\nОзодлик: Ким олди 40 минг долларни?\nШофозил Ғойибназаров: Юлдуз деган қиз олди.\nОзодлик: Пулни Юлдузнинг қўлига топширдингизми?\nШофозил Ғойибназаров: Юлдузнинг қўлига топширдим. Кейин Юлдуз ўзининг уюшган оғайниларини чақириб¸ “Мана шу бола айтган одамларига олиб бориб беради, қилиб беради” деб¸ Санжар¸ Баҳодир деган болалар олиб кетарди. Мен Юлдузга берардим¸ уларга Юлдуз бериб юборарди.\nОзодлик: Тўхтанг. Абдулла Ориповнинг қизи Юлдуз Ориповага берганмисиз?\nШофозил Ғойибназаров: Ҳа.\nОзодлик: Абдулла Ориповнинг қизи Юлдуз Орипованинг қўлига 40 минг доллар бергансиз-а? Қўлига?\nШофозил Ғойибназаров: Ҳа¸ берганман.\nОзодлик: Шахсан Юлдуз Орипованинг қўлига 40 минг доллар бергансиз-а?\nШофозил Ғойибназаров: Ҳа¸ бўлиб-бўлиб берганман. Бу ерда жабрланувчи битта мен эмас. Биз олтита кишимиз. Биз олтита киши унинг устидан ички ишларга¸ республика прокуратурасига ариза ëзганмиз.\nОзодлик: Абдулла Ориповнинг қизи Юлдуз Орипова 40 минг доллар эвазига сизга нима қилиб бериши керак эди?\nШу ўринда Шофозил ака бироз ўйланиб қолди ва кейин яна гапида давом этди.\nШофозил Ғойибназаров: Энди¸ биласизми¸ менга “Ëрдам бераман¸ ўқишга киритиб бераман” деган эди-да.\nОзодлик: Кимни? Сизними?\n- Ўртоғимни¸ менинг қариндошимнинг боласини¸ бошқани¸ дейди Шофозил Ғойибназаров.\nШофозил Ғойибназаров билан суҳбатимизнинг Юлдуз Ориповага нисбатан айблови аниқ-тиниқ янграган қисмини ўқидик. Бу суҳбатнинг бошламасига яна қайтамиз.\nҲозирча эса, бошқа томон – Ориповлар оиласи вакиллари фикрини эшитинг.\nАбдулла Ориповнинг турмуш ўртоғи Ҳанифа опа гапиради:\nҲанифа опа: Биттаси туҳмат қилиб туриб¸ ўзлари қилишганда буни. Энди одамлар буни Юлдузга нима қилиб ëтишибди. Ўзлари иш бажарганда¸ Юлдузнинг номидан қилганда.\nОзодлик: Гап неча пул устида кетаяпти?\n- Анча пулларни ўқишга киритаман деб¸ Самарқанддан Нодира дегани экан. Ўша “ўқишга киритаман” деб одамлардан пул олганда. “Мен Юлдузга элтиб бераман” деган. Энди келиб туриб бунга туҳмат қилиб ëтишибди. Ўртада ўзлари еб кетган пулни. Ўзлари “Йўқ¸ унақа эмас¸ бунақа эмас” деб айтиб ўтирибди¸ дейди Абдулла Ориповнинг турмуш ўртоғи Ҳанифа опа.\nОпа Нодира исмли бир аёлни тилга олди. Ёдингизда сақлаб туринг шуни.\nЮлдуз Орипованинг ўзи билан ҳам гаплашдик.\nЮлдуз Орипова: Элга танилганингиздан кейин¸ ҳамма танигандан кейин барибир сизнинг номингизни сотишади, биласизми... Ҳуқуқ-тартибот органларига мен мурожаат қилганман.\nОзодлик: Қачон¸ нима деб?\nЮлдуз Орипова: Мен ўзим прокуратурага ëзиб берганман. Самарқандлик битта аëл неча йилдан бери келиб: “Опа, ëрдам беринг” дейди. Мен унга ҳам моддий¸ ҳам маънавий тарафдан ëрдам бериб юрганман. “Мухлисингизман” деб мен билан расмларга тушиб¸ “Мен у опани яхши танийман” деб менинг номимдан товламачилик билан шуғулланган. Понимайте, да? Менинг номимдан денги брал¸ бошқа қилган. Мен буни билганим йўқ эди. Просто бир-иккитасини кейин эшитдим. “Опа¸ бизнинг ишимиз ҳам бўлмадими?” дейди. “Сиз кимсиз?” десам¸ “Шунақа Нодира деган синглингиз бор экан” дейди. "Бўлмаган гап"¸ дедим мен. Мен бу нарса кейинчалик бошқа қайтарилмаслиги учун ўзим ëзиб берганман. Кейин мен ҳеч қанақа судится қилмадим. Уларнинг устидан жиноий иш қўзғатилди. Амнистия бўлгани учун¸ улар аëл бўлганлиги сабабли амнистияга тушди. Уларга айб эълон қилинди.\nОзодлик: Бугун чиққан хабарда айтилаяптики¸ сиз ҳаммаси бўлиб 55 минг доллар еб кетган экансиз.\n- Мен ўйлайманки¸ онги нормалный одам бунга ишонмаса керак. Биринчидан¸ ҳозир мен сизга айтаман¸ 55 минг доллар мен қанақасига ейишим мумкин? Мен ўзимга тўқ оиладанман, тўғрими? Худога шукур¸ менинг отам тирик¸ онам тирик. Масалан¸ мени полностю отам обеспечиват қилади. Бу нима десам экан¸ не то что туҳмат¸ анақага сиғмайди бу нарса. Мен тушунмайман как это выразит. Шунинг учун мен бу нарсага кўп эътибор ҳам бермайман. Шунинг учун ҳам мен айтдим, ҳуқуқ-тартибот органлари разобралис¸ дейди Юлдуз Орипова.\nЮлдуз Орипованинг ўзи ҳам Нодира деган аёлни тилга олди.\nОрипова билан 12 октябрь куни, у кишининг уй телефони орқали гаплашдик. Айтишича, устидан ҳеч қандай жиноят иши очилган эмас. Милиция безовта қилаётгани йўқ.\nЛекин “Эзгулик”ка шикоят қилган Шофозил Ғойибназаровнинг айтишича, Юлдуз Орипованинг устидан иш очилган ва уни...\nШофозил Ғойибназаров: Ўзимизнинг ички ишлар кўраяпти.\nОзодлик: Қайси район кўраяпти бу ишни?\n- Мирзо Улуғбек тумани кўраяпти¸ дейди Шофозил Ғойибназаров.\nБиз Мирзо Улуғбек туман ички ишлар бўлимига ҳам телефон қилдик. Тергов бўлимининг ўзини таништирмаган ходими “Абдулла Ориповнинг қизи Юлдуз Орипова устидан иш қўзғатилганмиш, шу ростми?” деган саволимизга “Йўқ!” демади. Балки “Бу масала юзасидан фалончи билан боғланинг, телефони мана бу”", деб жавоб берди. Айтилган телефон гўшагини ҳеч ким кўтармади.\nМана энди Шофозил Ғойибназаров билан ўтказган суҳбатимизнинг бошини эшитинг:\n- 2008 йилда танишим Бахтигул деган қиз менга қўнғироқ қилди. “Юлдуз Орипованинг дугонаси Нодира деган бор” деди. Қўнғироқ қилавериб¸ бормаслигимга қўймади. Борганимдан кейин “Мана бу Нодира” деди. Бунинг ҳаммаси терговда бор. Ҳаммаси берилган. “Мана шу қиз Юлдуз Орипованинг дугонаси, ҳамма ҳал бўлмаган ишларни ҳал қилиб беради” деб айтди¸ дейди Шофозил Ғойибназаров.\nҲа, шундай бўлди. Суҳбатнинг мана шу парчасидан сўнг боя эшитганингиз парча келади. Гап негадир Нодира билан бошланса-да, кейин пулни Юлдуз олган бўлиб чиқаяпти.\nХўш, пулни аслида ким олган? Нодира билан Юлдузнинг қандай алоқаси бўлган? Бўлганми ўша алоқа?\nБу саволларга жавоб бериш, албатта, ҳуқуқ-тартибот органларининг ваколати.\nФақат Юлдуз Орипова билан боғлиқ бу воқеада бизни бир нарса ўйлантираяпти. Воқеанинг Абдулла Орипов отдан тушган вақтга тўғри келгани ўйлантираяпти.\nАйтишларича, Абдулла ака отдан - Ёзувчилар уюшмаси раислигидан тушган бўлса ҳам, эгарда қолган – уюшманинг фахрий раиси.\nЛекин Эгар, қанчалик чиройли бўлмасин, От эмас-да.


ТашПМИ Нөкис филиалы қабыллаў комиссиясына енгизилген жаңалықлар менен танысың- Kruz.uz\nТашПМИ Нөкис филиалы қабыллаў комиссиясына енгизилген жаңалықлар менен танысың\n12:35, 07.07.2017 1368 0 Қабиллаў-2017\nЖоқары маманлықтағы кәсип ийелеўге талпынған жаслардың әйне сынақ мәҳәли. Қайсы жоқары оқыў орнына қәдем қояр екенбиз, жаслардың өз мақсетлери жолындағы талпынысларын көрип қуўанамыз. Олардың арасында қайсы қәнигеликлерде адам аз болар екен, деп ўақыт пайлап еки ойлы болып жүргенлер де бар. Булар ўақыттан уттырары анық. Ал, бир тоқтамда турып, шешиўши қарарға келип ҳүжжетлерин тапсырған абитуриентлер таярлықтың қызғын мәҳәлинде.\nПрезидентимиздиң 2017-жыл 5-майдағы «2017-2018-оқыў жылында Өзбекистан Республикасының жоқары оқыў орынларына оқыўға қабыл етиў ҳаққында»ғы қарарына бола жоқары оқыў орынларына студентлерди қабыллаўда айырым жаңалықлар енгизилди. Әсиресе, медициналық жоқары оқыў орынларында мақсетли қабыллаў әмелге асырылады. Усы мақсетте республикамыздағы Ташкент Педиатрия медицина институты Нөкис филиалы қабыллаў комиссиясының таярлық жумыслары ҳәм айырым енгизилген жаңалықлар менен таныстық.\n— Филиалымызға 6 қәнигелик ушын — емлеў, педиатрия, медикопрофилактика иси, стоматология, фармация ҳәм жоқары мағлыўматлы мийирбийкелик иси қәнигеликлерине ҳүжжетлер қабыл етилмекте. Филиалымыз Өзбекистан Республикасы медициналық жоқары оқыў орынлары арасында 6 қәнигеликке кадрлар таярлайтуғын бирден бир оқыў орны десек болады,- дейди қабыллаў комиссиясы жуўаплы хаткери Қуўаныш Дошмуратов. — Быйылғы оқыў жылынан баслап фармация қәнигелигине биринши мәрте ҳүжжетлер қабылланып атыр. Бул жаңа қәнигелик ушын 15 мәмлекетлик грант, 25 төлемли шәртнама тийкарында студентлер қабылланады.\nБыйылғы оқыў жылы ушын филиалға улыўма 92 мәмлекетлик грант 193 төлемли шәртнама тийкарында абитуриентлер қабыл етилиўи режелестирилген. Абитуриентлер ҳәм олардың ата-аналары ушын қолай шараятлар жаратылды. Мәсләҳәт ҳәм руўхыйлық ханалары шөлкемлестирилди. Онда факультетлер, тәлим жөнелислери, қәнигеликлер ҳаққында мағлыўматлар бериўши баннер, буклетлер менен танысыў мүмкиншилигине ийе. Мәсләҳәт ҳәм руўхыйлық орайы қабыллаўға байланыслы статистикалық мағлыўматлар менен толық тәмийинленбекте. Абитуриентлер ҳәм ата-аналар ушын күтиў, демалыў, аўқатланыў орынлары да ажыратылды.\nРеспубликамыздағы медициналық жоқары оқыў орынларындағы жаңалықлардың бири — оқыў мүддетиниң қысқарғанлығы. Емлеў иси, педиатрия иси қәнигелиги 7 жылдан 6 жылға, медикопрофилактика иси 6 жылдан 5 жылға қысқарды.\nЖәне де айта кететуғын жаңалықлардың бири — грант тийкарында жергиликли орынларға мақсетли қабыллаў әмелге асырылады. Тийкарынан Қарақалпақстан Республикасында жасайтуғын ҳәм республикамыздағы колледж, академиялық лицейлерди питкерген жаслар қабылланады. Мәселен, жасаў жайы Қарақалпақстан Республикасы аймағында болып, бирақ басқа ўәлаятлардағы орта арнаўлы оқыў орынларын питкерген жаслар бул имканиятларға ийе бола алмайды. Мақсетли қабыллаў емлеў иси, педиатрия, медикопрофилактика, стоматология, жоқары мағлыўматлы мийирбийкелик иси қәнигеликлерине әмелге асырылады. Демек, филиалымызда мәмлекетлик грант тийкарында Қарақалпақстан Республикасы жаслары билим алады. Егерде басқа ўәлаятлардан келип оқымақшы болған жаслар ең жоқары балл топласа да төлемли шәртнама тийкарында оқыйды. Булар ҳаққында ҳүжжетлерин тапсырып атырған жасларға, олардың ата-аналарына мағлыўмат берилип, түсиник жумыслары алып барылмақта.\nЕнди төлемли шәртнаманың асырылған ставкасы тийкарында қабыллаў тест сынақлары жуўмақлары шыққаннан кейин оқыў орнының имканиятына бола неше адам қабыл етилиўи анықланады. Тийкарғы төлемли шәртнамаға қабыллаў сызығынан кейин 1 баллға шекем 1,5 есе, 2 баллға шекем 2 есе, 3 баллға шекем 2,5 барабар, 4 баллға шекем 3 барабар арттырылған шәртнама төлеми белгиленди. Әлбетте, бул қабыллаўда избе-излик қатаң сақланады. Мәселен, тийкарғы төлемли шәртнаманың ақырғы сызығы 135,4 болса 134,4 баллға шекем 1,5 барабар, 133,4 баллға шекем еки барабар, 132,4 баллға шекем 2,5 барабар, 131,4 баллға шекем 3 барабар етип белгиленди. Асырылған төлемли шәртнаманың белгиленген муғдары тек биринши жылы 1-курс ушын төленеди. Кейин 2-курстан баслап тийкарғы төлемли шәртнама суммасы төлене береди.\nҲақыйқатында да жаслықта алған билим, тасқа ойылған нағыстай беккем ҳәм узақты гөзлей алатуғыны турмыстан мәлим. Сол ушын перзентлеримизди жаслайынан илим-билимли етип тәрбияласақ, жәмийеттеги орны жоқары болары анық. Бул талпыныслардың тийкары усындай уллы мақсетлерге бағдарланған.\nТашПМИ Нөкис филиалы


БРИКС давлатлари ўртасида қўшма футбол учрашуви ва кинофестивали ўтказиш таклиф қилинди\n17:27 / 09.07.2015\nРоссиянинг Уфа шаҳридаги BRICS давлатлари (Бразилия, Россия, Ҳиндистон, Хитой Жанубий Африка) саммитида мамлакат етакчилари давлатлараро қўшма футбол учрашуви ва кинофестивали ташкил қилиш таклифи ўртага ташланди. Бу ҳақда Tengrinews.kz нашри хабар тарқатди.\nМанбанинг ёзишича, бундай фавқулодда таклиф билан давлатнинг норасмий кенгайтирилган йиғилиши пайтида Ҳиндистон бош вазири Нарендра Моди чиққан.\n«Сўнгги ўн йилликда биз ўзаро ҳамкорлик ришталарини ўрнатишимиз учун ажойиб имкониятлар очилди. Биз ўзаро тажрибаларимизни алмашиш мумкин. BRICS`га аъзо бир қатор мамлакатлар эса спорт соҳасида яхшигина ютуқларга эришишди. Биз BRICS мамлакатлари ўртасида спорт мусобақаларини ташкил қилиш мумкин деб ҳисоблаймиз. Ҳаттоки, кейинги йилнинг ўзидаёқ футбол учрашувини ташкил қилишимиз мумкин. Футбол BRICSга аъзо барча давлатларда оммабоп спорт тури саналади», дея таъкидлади Моди.\n«Биз шунингдек кинолар фестивалини ўтказишимиз ва унда ўз совринларимизни жорий қилишимиз мумкин. Сабаби кино маданиятнинг энг асосий бўғинларидан бири. Биз бир-биримизни янада яхшироқ билиб олишимиз мумкин», деб сўзини якунлади Ҳиндистон ҳукумати раҳбари.\nЭслатиб ўтамиз, BRICS ва ШҲТ аъзолари мазкур саммит доирасида терроризмга, жумладан ИШИД террорчилик гуруҳига қарши курашиш масаласини муҳокама қилиши хабар қилинганди. Саммит доирасида мамлакатларнинг 10 мингта вакиллари қатнашмоқда. Шунингдек, уларни ёриитиб бориш учун 1700 нафар журналист аккредитациядан ўтказилган.


Бугун Ироқдаги АҚШ фуқаролик маъмурияти намойишчиларни мамлакат полицияси ëки коалиция кучларига қарши зўравонлик қилмаслик ҳақида огоҳлантирди.\n16 январ 2021, Тошкент вақти: 19:55\nЎзини Ишсизлар иттифоқи¸ деб атаган гуруҳ деярли ҳар куни Бағдодда намойиш уюштирмоқда. Гуруҳ Ироқни ишғол этган коалициядан янги иш жойларини яратишни ëки ишсизларга молиявий ëрдам беришни талаб қилмоқда.\nАйни пайтда¸ бугун Араб Лигаси Вашингтон томонидан тайинланган Ироқ Бошқарув кенгашини тан олмаслигини маълум қилди. Айтилишича¸ Ироқда мустақил ҳукумат ўрнатилмагунигача¸ Ироқнинг Араб Лигасидаги ўрни бўш туради.


«ЛОКОМОТИВ» — ЎЗБЕКИСТОН ЧЕМПИОНИ! - Ўзбекистон овози газетаси\nЭътиборли жиҳати, бу йилги мусобақаларда ғолиб ва совриндорлар номи мавсум якунланишига бир неча тур қолганида маълум бўлди. Чемпионатнинг омадсиз жамоаси эса охирги турдан сўнг маълум бўлди.\nОсиё чемпионлар лигаси баҳсларида чорак финалгача муваффақиятли иштирок этган Тошкентнинг «Локомотив» жамоаси ўз тарихида биринчи маротаба мамлакат чемпионига айланди. 29-турда ўз майдонида Бекободнинг «Металлург» жамоасидан йирик ҳисобда 4:1 устун келган темирйўлчилар олтин медалга сазовор бўлишди.\nМавсум тўпурарлари баҳсида «Локомотив» жамоаси ҳужумчиси Темурхўжа Абдухолиқов чемпионат давомида рақиблари дарвозасини 22 бор ишғол этиб, барчани ортда қолдирди. Бу борада «Металлург» жамоаси вакили Зоҳид Абдуллаев (18 тўп) иккинчи натижани қайд этди.\nЧемпионат якунида «Бунёдкор» ҳамда «Насаф» жамоалари бир хил — 63 тадан очко тўплади. Аммо бу жамоаларнинг ўзаро учрашувларида (1:0, 1:1) устунликка эришган бунёдкорчилар кумуш, қаршиликлар эса бронза медали билан тақдирланадиган бўлишди.\nХабарингиз бор, икки йилдирки, олий лигада сўнгги поғонани эгаллаган жамоа қуйи лигага тушиб кетиши белгиланган. Ўн бешинчи ўриндан жой олган клуб эса биринчи лигада иккинчи поғона соҳиби билан ўтиш ўйинида иштирок этади.\nЖорий йилги мавсумда мазкур омадсиз жамоа номини аниқлаш охирги тургача давом этди. Бу борада кураш асосан «Обод» (Тошкент), «Навбаҳор» (Наманган) ҳамда «Андижон» футболчилари ўртасида борди. Охирги турда ўз майдонида наманганликларни мағлуб (1:0) этган бўлса-да, андижонликлар тўртинчи маротаба олий лигани тарк этишди. Бу икки жамоа бир хил — 23 очкодан жамғарди. Бироқ уларнинг ўзаро учрашувларидаги (2:0, 0:1) тўплар нисбатига кўра, «Навбаҳор» футболчилари ўтиш ўйинида қатнашиш имкониятини сақлаб қолдилар.\nЎзбекистон Профессионал футбол лигаси қарорига мувофиқ, олий лигага иккинчи йўлланмани берувчи баҳс 28 ноябрь куни пойтахтимиздаги Тошкент темирйўл муҳандислари институти стадионида бўлиб ўтади. Унда «Навбаҳор» вакиллари Наманган вилоятининг яна бир жамоаси «Норин» билан куч синашади.\nШу ўринда эслатиб ўтиш керакки, бу йилги мамлакат биринчилиги ғолиби — «Динамо» (Самарқанд) футболчилари янги мавсумда олий лигада «Андижон» жамоаси ўрнини эгаллайди.\nҚуйида ўттизинчи тур натижалари билан танишинг: «Пахтакор» — «Обод» — 1:1, «Қўқон-1912» — «Олмалиқ» — 2:1, «Андижон» — «Навбаҳор» — 1:0, «Қизилқум» — «Сўғдиёна» — 3:1, «Металлург» — «Нефтчи» — 1:0, «Насаф» — «Машъал» — 2:0, «Бунёдкор» — «Локомотив» — 0:1, «Бухоро» — «Шўртан» — 3:1.\n1. «Локомотив» 23 5 2 77-24 74\n2. «Бунёдкор» 18 9 3 46-13 63\n3. «Насаф» 19 6 5 60-24 63\n4. «Бухоро» 17 7 6 42-27 58\n5. «Пахтакор» 15 7 8 49-30 52\n6. «Қизилқум» 14 8 8 41-32 50\n7. «Металлург» 14 7 9 47-34 49\n8. «Машъал» 11 5 14 35-41 38\n9. «Шўртан» 11 2 16 43-56 35\n10. «Сўғдиёна» 9 7 14 23-41 34\n11. «Нефтчи» 9 4 17 28-43 31\n12. «Қўқон-1912» 8 5 17 31-55 29\n13. «Олмалиқ» 8 2 20 40-57 26\n14. «Обод» 6 6 18 25-51 24\n15. «Навбаҳор» 6 5 19 37-66 23\n16. «Андижон» 6 5 19 20-50 23.


Аждодларга муносиб авлод - Баҳоуддин Нақшбанд ёдгорлик мажмуаси маркази\n08 январ 2016 й.\n2236 марта ўқилди.\nАллоҳ таоло биз бандалариган берган улуғ неъматлардан бири тинчликдир. Осойишта-тинч ҳаётимиз, ҳалол меҳнат қилишимиз, фарзандларимизни илм олиши, комил инсон бўлиб етишишларида, шубҳасиз Ватан ҳимоячиларининг ўрни беқиёсдир. Қалбида Ватанга бўлган муҳаббат, ҳалқига бўлган севгиси бор шижоатли, мард йигитлар юрт сархадларини сергаклик билан қўриқлайдилар. Уларнинг бу бедорликлари жуда ҳам савобли иш экани ҳақида оламлар сарвари Муҳаммад соллаллоҳу алайҳи васаллам шундай мархамат қилганлар: «Кечалари Аллоҳдан қўрқиб ёш тўккан кўзни ва Аллоҳ йўлида тунлари посбонлик қилиб, мижжа қоқмаган кўзни дўзах оташи куйдирмайди. »\nВатан ҳимоячиси деган шарафли номга эга бўлишни ҳоҳлаган ҳар бир йигит ҳар томонлама, ҳам жисмоний, ҳам маънавий жиҳатдан лойиқ бўлиши лозимдир. Улар аввало бу касблари билан ўз ота-оналарини, ака-ука,опа-сингилларини ҳимоя қиладилар. Ўзлари ўсган шахар, қишлоқларини , қавму- қариндошлари бир сўз билан айтганда Она Ватанни қўриқламоқни ўзларига вазифа қилиб олгандирлар.\n1993 йилдан эътиборан 14-январь юртимизда «Ватан ҳимоячилари» куни деб эълон қилинди. Шонли қуролли кучларимиз юртимиздаги тинчлик ва барқарорлик йўлида ҳизмат қилиб келмоқдалар. Дарҳақиқат, Ватан ҳимоячиси деган нарса энг шарафли ва олий касбдир. Бугунги кунларда мустақил Ватанимиз сарҳадларини сергаклик билан қўриқлаётган йигитларимизнинг йилдан-йилга тажриба ва маҳоратлари ошиб бораётганлиги ҳаммамизни қувонтиради. Ҳар бир инсон учун Ватан, миллат, дин тушунчалари ҳар нарсадан азиз ва муқаддасдир. Улуғларимиз айтганларидек: Ватанни ҳақиқий ватанпарвар фарзандлар дунёга танитади. Ватан тупроғи шундай жонкуяр инсонлар туфайли улуғ ва муқаддас бўлади. Демак аскарларимизни қилаётган хизматлари улуғ ва муқаддасдир. Ватан ҳимояси йўлида фидойи бўлган киши юксак мақомга етиши улкан ажирлар сохиби бўлиши тўғрисида Пайғамбаримиз Муҳаммад соллаллоҳу алайҳи васаллам ўз ҳадисларида қуйидагиларни баён қилганлар: «Молини, жонини, динини, аҳлу-аёлини ҳимоя қилиш йўлида ҳалок бўлган киши шаҳидлик мақомини топур» (Термизий ривояти).\nУшбу ҳадисга эргашган ҳар бир кишининг мақоми жуда ҳам баланд бўлади.\nКимки Аллоҳ таоло йўлида бир кун ёки бир кеча чегара пойласа унга бир ой кундузи рўза тутиб, кечаси ибодат қилганлик савоби ёзилади. Кимки сарҳадни қўриқлаб турганда ҳалок бўлса, унга хам худди шундай ажру-савоб мукофоти бўлади ва шаҳидлик мақоми берилиб, барча фитналардан омонда бўлади. Бизлар ўз фарзандаларимиз дилига Ватанга мухаббат туйғулари юртни ташқи кучлар хуружидан химоя қилиш хиссини мустахкам жойлашимиз даркор. Бу туйғулар накадар улуғлиги тўғрисида Ҳазрати Али каррамаллоҳу важҳаҳу бундай дейдилар: «Она Ватанни севиш туфайли дунё обод булур.» Дунё обод бўлишини истаган хар бир инсон Ватан учун қайғуриши, миллат ғамида ёниши, истиқлол йўлида фидокор бўлиши лозим. Буюк аждодларимиз юрт химояси йўлида биз авлодлар учун ибрат ва намунадирлар. Улар ору-номусни имонни ўртага қўйиб ёвга карши курашганлар. Она Ватан ҳимояси мавзусида сўз борар экан, Амур Темур, Жалолиддин Мангуберди, Темур Малик, Шайх Нажмиддин Кубродек зотлар ибрати кўз олдимизга келади. Шайх Нажмиддин Кубро Ватан химоясига бир қўлларида қилич бир кўлларига юрт байроғи билан ёвга карши курашдилар. Бу жангда Шайх шаҳид бўлдилар лекин у кишининг жасоратлари ҳали-ҳануз авлодлар тилида достон бўлиб келмоқда. Буларга ўхшаш улуғ шахслар бизнинг аждодларимиз, улар билан қанча фахрлансак шунча оз. Ватан ҳимоясида фақат ҳарбий кишилар эмас, балки шу юртда яшаётган барча фуқаролар – шифокор ёки муаллим, тадбиркор ёки хизматчи бирдек ўз Ватанини ҳимоя қилиши керак. Ҳимоя қилиш деганда фақат қурол билан эмас керак бўлса сўз билан ҳалол меҳнати билан Ватан ҳоинларига қарши курашиши лозим.\nАскару-зобитларимиз ҳарбийларимиз ўз аждодларимизга муносиб авлод бўлиб Ватан, миллат дину-диёнат йўлида ўз жонларини фидо қилишмоқда. Ватан ҳимояси барчамизни муқаддас бурчимиз.


Саудия Арабистонининг “АCWА Power” компанияси Ўзбекистонда инвестициявий иштирокини кенгайтирмоқда\nЖорий йилнинг 7 февраль куни видеоконференция шаклида Ўзбекистон Республикаси Бош вазирининг ўринбосари - инвестициялар ва ташқи савдо вазири С.Умурзаковнинг Саудия Арабистонининг “АCWА Power” компанияси Директорлар кенгаши раиси, Ўзбекистон – Саудия Арабистони Ишбилармонлар кенгаши ҳамраиси Муҳаммад Абунайян билан жорий қўшма лойиҳаларни амалга ошириш ва қайта тикланадиган энергия манбаларини ривожлантириш соҳасида инвестициявий ҳамкорликни янада кенгайтириш масалаларини муҳокама қилишга бағишланган музокаралари бўлиб ўтди.\nСирдарё иссиқлик электр станцияси негизида қиймати 1,2 млрд доллар ва қуввати 1500 МВт бўлган комбинациялашган циклли иссиқлик электр станцияси қурилишининг бориши кўриб чиқилди. Хусусан, станцияни барпо этишни жадаллаштириш имкониятлари ва бу йўналишда икки томонлама ҳамкорлик қилиш механизмлари муҳокама этилди. Саудия Арабистони томони компания 2023 йилнинг охиригача лойиҳани бунёд этиш ва ишга тушириш ишларини якунлашни режалаштираётганини маълум қилди.\nШунингдек, мулоқот чоғида Бухоро ва Навоий вилоятларида умумий қиймати 1,3 млрд доллар ва умумий қуввати 1000 МВт бўлган иккита шамол электр станциясини қуриш бўйича лойиҳалаш ишларини жадаллаштириш вазифалари белгилаб олинди. Ушбу объектларнинг ишга туширилиши йилига 15,6 млрд кВт*соат миқдорида қўшимча электр энергияси ишлаб чиқаришни таъминлайди ва станциялар қурилиши давомида 5 мингдан ортиқ янги иш ўрни, улардан фойдаланиш вақтида эса 300 янги иш ўрни яратилиши қайд этилди.\nБундан ташқари, Ўзбекистонда янги қуёш ва шамол электр станцияларини қуришни назарда тутган ҳолда муқобил энергетика соҳасида инвестициявий ҳамкорликни кенгайтириш бўйича салоҳиятли йўналишлар бўйича конструктив фикр алмашилди. “АCWА Power” раҳбарияти янги кенг кўламли лойиҳаларни амалга ошириш орқали Ўзбекистонда инвестициявий иштирокини кенгайтириш ниятида эканини таъкидлади.\nСаудия делегациясининг Ўзбекистонга ташрифи чоғида жорий йилнинг январь ойида ташкил этилган Ўзбекистон-Саудия Арабистони Ишбилармонлар кенгаши платформасидан фойдаланиб, Ўзбекистонда лойиҳаларни амалга ошириш, жумладан, давлат банклари ва активларини хусусийлаштиришда иштирок этиш орқали йирик Саудия Арабистони компаниялари орасидан янги инвесторларни жалб этиш бўйича яқин ҳамкорлик қилиш тўғрисида келишувга эришилди.\nМузокаралар якунида қўшма лойиҳаларни амалга ошириш ва янги битим ва ташаббусларни ишлаб чиқиш бўйича кейинги тадбирлар белгиланди.\nМаълумот учун: “ACWA Power” электр ва чучуклантирилган сув ишлаб чиқариш учун ускуналар портфелининг ишлаб чиқарувчиси, биргаликда эгалик қилувчиси ва операторидир. Ушбу ускуналар кунига қиймати 61,2 млрд долларни ташкил этувчи 38,7 ГВт электр энергияси ва 5,8 млн куб метр чучуклантирилган сув ишлаб чиқаради. Компания тахминан 3500 кишини иш билан таъминлайди ва ўзининг халқаро майдондаги фаолиятини Яқин Шарқ, Африка, Марказий ва Жануби-Шарқий Осиёдаги 12 мамлакатда амалга оширади.\n8 Феврал 2021\n2 Декабр 2021\nЎзбекистон ва Корея икки томонлама ҳамкорликни чуқураштириш сари интилмоқда\nМаҳаллий тўқимачилик ва чарм – пойабзал маҳсулотлари Европанинг энг йирик савдо кўргазма м…\nИмпорт ўрнини босувчи маҳсулотлар ишлаб чиқариш устувор аҳамиятга эга


Ҳикматнома | Страница 2 из 118 | www.ziyouz.uz\nБош саҳифа Ҳикматнома (2)\nЧоп этилган 11.12.2019 30.06.2019 МуаллифZiyouz.uz\nЧоп этилган 23.10.2019 30.06.2019 МуаллифZiyouz.uz\nЎзингиз орзу қилган киши бўлишингиз учун ҳеч қачон кеч эмас. Жорж Элиот Агар сен бирор нарсани ўйлаб топа олсанг, уни бажаришга ҳам қодирсан. Уолт Дисней Муваффақият фақат интилувчан одамгагина насиб қилади. Қийин шароитда тушкунликка тушадиганларни эса жуда кам давоми…\nКомедия суратга олиш учун менга парк, полициячи ва битта чиройли қиз кифоя қилади. Севилмаганларгина нафратланадилар. Мен сийқаси чиққан мавзудан қўрқмайман. Ҳаётнинг ўзи тўласича сийқалик. Ахир ҳар биримиз яшаймиз ва ўламиз, бир кунда уч маҳал овқатланамиз, севамиз ва севмай қўямиз. Ҳаётдаги давоми…\nЧоп этилган 02.10.2019 30.06.2019 МуаллифZiyouz.uz\nИмконсиз туюлган ишларни уддалашни муваффақият дейиш мумкин. Агар мантиққа боғланиб қолганимизда, келажак бизга афсус-надоматлар олиб келарди. Мантиқдан муҳимроқ нарсалар бор. Биз одамлармиз. Эътиқод ва умидга эгамиз, меҳнат қила оламиз. Биринчи қадамни ташлашга қизиқувчанлик туртки беради, унинг ортидан эса илм эргашади. давоми…\nЧоп этилган 25.09.2019 30.06.2019 МуаллифZiyouz.uz\nАлберт Эйнштейн буюк олим, бир қатор оламшумул физик қонуниятлар кашфиётчиси, бир нечта илмий асарлар муаллифи сифатида тарихда ном қолдирган. Унинг доно фикрлари, ҳикмати сўзлари ҳам машҳур. Дунё кўрган донишманд олимнинг ҳаётий тажрибалари, тавсиялари сизу бизга ҳам фойда бериши шубҳасиз. Барчамизда давоми…\n“Ёзувчи бўлишдан аввал ўқувчи бўлиш керак”. Бу – аксиома. Зеро, Абдулла Қодирий таъкидлаганидек, “Ёзувчи бировни такрорлаб қўймаслик учун ҳам ўқиши керак”. Агар тарихга назар ташланса, кўплаб буюк адиблар мутолаа орқали маҳоратини оширганини кўриш мумкин. Жумладан, Жеймс Жойс ҳам. Габриэле Д’Аннунцио. Француз давоми…\n2-саҳифа. Жами: 118«12345678910»Охири


КЎЗИ ОЖИЗ КИТОБХОНЛАРГА ҚАНДАЙ ИМКОНИЯТЛАР ЯРАТИЛАДИ ? » Кармана овози\nКармана овози » ИСЛОХОТ » КЎЗИ ОЖИЗ КИТОБХОНЛАРГА ҚАНДАЙ ИМКОНИЯТЛАР ЯРАТИЛАДИ ?\nКЎЗИ ОЖИЗ КИТОБХОНЛАРГА ҚАНДАЙ ИМКОНИЯТЛАР ЯРАТИЛАДИ ?\nБулим: ИСЛОХОТ 3-08-2018, 10:04\nПрезидентимиз Шавкат Мирзиёевнинг жорий йил 2 март куни вилоятимизга ташрифи давомида берган топшириқлари ҳамда вилоятнинг шаҳар ва туманларини ижтимоий-иқтисодий ривожлантиришдаги долзарб масалалар ижроси юзасидан амалга оширилаётган муҳим тадбирлардан бири вилоят кўзи ожизлар кутубхонасининг келгусида янги бинога кўчирилиши бўлди.\nХусусан, 2020-2021 йилларда Давлат дастури лойиҳасида Ўзбекистон Матбуот ва ахборот агентлиги билан биргаликда Абдулла Қодирий номидаги вилоят Ахборот-кутубхона маркази ва вилоят кўзи ожизлар кутубхонаси учун замонавий кутубхона хизматларини кўрсатиш талабларига жавоб берадиган махсус типдаги кутубхона биносини қуриш кўзда тутилган эди. Келгусида шаҳар марказида қад ростлайдиган бу кутубхона туманимизнинг анча эскирган бир биносида фаолият кўрсатиб келмоқда. Шундай эсада, мазкур кутубхона ўзининг кўп турдаги китоб фондига эга.\nБугунги кунда 6607 та китоб жамланмасидан иборат зиё масканида 2722 та брайл алифбосидаги, 1574 дона овозли, 2216 турдаги ясси ҳарфли ва 95 та электрон диск шаклидаги китоблар мавжуд.\n— Ҳозирги кунга келиб, аъзоларимиз сони 2042 нафарни ташкил этади. Шундан 558 таси кўзи ожиз китобхонлардир. Уларга етарлича шарт-шароитлар яратиб беришга баҳоли қудрат ҳаракат қиляпмиз, — дейди вилоят кўзи ожизлар кутубхонаси директори Бахтиёр Абдуллаев. — Муассасамизнинг Навбаҳор ва Қизилтепа туманларида филиаллари мавжуд. Келгусида яна икки туманда — Хатирчи ва Нуротада ҳам махсус ўқув анжомларига эга бўлган кутубхоналар ташкил этиш режамизда бор. Хитой Халқ Республикаси билан ҳамкорликда вилоятимизда йирик сармояли корхона қурилиши бошлаб юборилган. Шу йилнинг февраль ойида "China CAMC Engenering Co., Ltd” компанияси вилоят АКМга 20 минг долларлик сертификат тақдим этди. Ўзбек тилида чоп этилган махсус турдаги китоблар ҳам бундан ўрин олган.\n20-28 май кунлари Москвада бўлиб қайтган Ўзбекистон делегацияси таркибида Бахтиёр Абдуллаев ҳам бор эди. Саккиз кун давом этган хизмат сафарида ҳамюртларимиз олтита кутубхонанинг замонавий анжомлар билан бойитилган китоб фондларини кўздан кечирдилар. Келгусида бу тажрибалар юртимиз кутубхоналарида кенг жорий этилиши кутилмоқда.\nТУРКИЯ САФАРИ: ТАССУРОТ, ТАФСИЛОТ ВА ВАЗИФАЛАР\nЎзбекистон Республикаси Президентининг 2017 йил октябрь ойида Туркия Республикасига давлат ташрифи доирасида Алишер Навоий номидаги Ўзбекистон Миллий кутубхонаси ва Туркия Миллий кутубхонаси ўртасида ҳамкорлик меморандуми...\nСОВҒАГА 416 ДОНА КИТОБ\nЯқинда таълим муассасамизда "Мактаб – кутубхона — оила — жамоат ташкилотлари” марафони ўтказилди....\nКИТОБ – ЭНГ ЯҚИН ДЎСТ\nНавоий шаҳридаги Абдулла Қодирий номидаги ахборот кутубхона марказида "Болалар китоби” III Республика фестивали бўлиб ўтди....


Fergana.uz - Вилоят ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – вилоят иқтисодий тараққиёт ва камбағалликни қисқартириш бош бошқармаси бошлиғи amCharts examples\nВилоят ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – вилоят иқтисодий тараққиёт ва камбағалликни қисқартириш бош бошқармаси бошлиғи\n2017-06-06 20:34:59 2786\nЎринбоев Аваз Рустамович\nТелефон: (73) 244-02-22\nФуқароларни қабул қилиш кунлари: Ойнинг жума кунлари соат 10:00 дан 13:00 гача\n2021 йил 17 мартдан: Вилоят ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – вилоят иқтисодий тараққиёт ва камбағалликни қисқартириш бош бошқармаси бошлиғи\nТуғилган йили: 06.11.1978\nТуғилган жойи: Фарғона вилояти, Олтиариқ тумани\nПартиявийлиги: ЎзХДП аъзоси\nТамомлаган: 2005 й. Фарғона политехника институти (сиртқи),\n2008 й. Ўзбекистон Респуликаси Банк-молия академияси\n1996-1997 йй. - “Ўзтадбиркорбанк” Фарғона вилоят Олтиариқ бўлими кредит бўлими қимматли қоғозлар бўйича 2 тоифали мутахассиси\n1997-1999 йй. - “Ўзтадбиркорбанк” Фарғона вилоят Олтиариқ бўлими кредит бўлими мутахассиси\n1999-2001 йй. - “Асака” банк Фарғона вилоят Олтиариқ бўлими кредит бўлими 2 тоифали мутахассиси\n2001-.2002 йй. - “Асака” банк Фарғона вилоят Олтиариқ бўлими лойиҳалаштириш ва молиялаштириш бўйича 1 тоифали мутахассиси\n2002-2002 йй. - “Асака” банк Фарғона вилояти Олтиариқ бўлими бош менеджер-маркетолог\n2002-2005 йй. - “Асака” банк Фарғона вилояти Олтиариқ бўлими Кредит бўлими лойиҳаларни молиялаштириш бўйича 1-тоифали мутахассиси, бош мутахассис\n2005-2008 йй. - Марказий банк Фарғона вилояти Бош бошқармаси Тижорат банкларни назорат қилиш бўлими бош иқтисодчиси\n2008-2010 йй. - Марказий банк Фарғона вилояти Бош бошқармаси Банклар ва нобанк кредит ташкилотларини назорат қилиш бўлими бош иқтисодчиси\n2010-2011 йй. - Марказий банк Фарғона вилоят Бош бошқармаси валюта иқтисодиёт бўлими бошлиғи\n2011-2012 йй. - Ташқи иқтисодий фаолият Миллий банк Фарғона вилояти бўлими Қўқон филиали бошқарувчиси\n2012-2015 йй. - Ташқи иқтисодий фаолият Миллий банк Фарғона вилояти бўлими бошқарувчиси\n2015-2020 йй. - Ўзбекистон Республикаси Олий Мажлиси Қонунчилик палатаси депутати – Коррупцияга қарши курашиш ва суд-хуқуқ масалалари қўмитаси аъзоси\n2020-2021 йй. - Ўзбекистон Республикаси Олий Мажлиси Қонунчилик палатаси Коррупцияга қарши курашиш ва суд-ҳуқуқ масалалари қўмитасининг аъзоси\n2021 й. - ҳ.в. - Вилоят ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари – вилоят иқтисодий тараққиёт ва камбағалликни қисқартириш бош бошқармаси бошлиғи


Мақола нашр қилинди 04.05.2019\nПоль Погба фаолиятини «Реал»да давом эттиришга яқин.\nAS`нинг ёзишича, 26 ёшли хавбек «қаймоқранглилар» билан имзоланажак битим шартларини келишиб олган. Унга кўра, Поль Мадридда йилига 12 млн евро маош олади. Бу – унинг Манчестердаги маошидан 2 млн еврога кўпроқ.\nБундан аввал Погбанинг айнан молиявий талаблари унинг трансферига тўсиқ бўлаётгани хабар қилинган эди.\nМаълумот учун, «қизил иблислар» ҳужумчи Алексис Санчесга айнан шунча – йилига 12 млн евро тўлашади, «Реал» эса энг кўп маош олувчи футболчиси Гарет Бэйлга 15 млн евро иш ҳақи белгилаган. «Қироллик клуби» сардори Серхио Рамос эса йилига 11,8 млн евро маош олади.\nЭслатиб ўтамиз, аввалроқ инглиз нашрларида Погбанинг агенти Мино Райола «Манчестер Юнайтед» вакиллари билан белгиланган учрашувни бекор қилгани ёзилган эди. Мазкур учрашувда футболчи билан шартномани узайтириш масаласи муҳокама қилиниши керак эди.\nТаъкидланишича, Манчестерга келганидан буён клубнинг муваффақият қозона олмаётгани Погбанинг хафсаласини пир бўлган. У фаолиятини «Реал»да давом эттиришни истаётганини раҳбариятга маълум қилиб улгурган.\nКеча эса франциялик юлдуз манкунианликлар билан ёзги мавсумолди саёҳатига бориш учун талаб қилинадиган Хитой визасини расмийлаштиришни истамагани маълум бўлганди.


Таваллуд топган сана: 1856 йил\nОтажон Абдалов (1856, Хива — 1927) –биринчи ўзбек китоб нашрчиларидан, Хоразм воҳасида китоб нашр қилиниши асосчиларидан.У илк ўзбек матбаачиси ва ношири. Мат-баачилик фаолиятини 1874 йилдан Хива шаҳрида Хива хони Муҳаммад Раҳимхон II саройида ташкил этилган тошбосмада ишлашдан бошлаган. 1876 йилда Аб-дуносир Фароҳийнинг "Нисабуссибён" асарини тошбосмада босиб хонга тақдим этди. Бу китоб Хивадагина эмас, балки бутун Ўрта Осиё миқёсида биринчи босма китоб ҳисобланади. Абдалов Отажон босиб чиқариш учун лойиқасарларни ўзи танлаб, уларни Муҳаммад Раҳимхонга чоп этишга рухсат бериш учун тавсия қилган. Қўл ёзмаларни нашрга тайёр-лашда ўзига замондош бўлган таниқли ҳаттот ва шоирларнинг кўмагидан фойдаланган. 1876 - 1910 йилларда Отажон Абдалов Хива матбаасида 10 дан ортиқ китобни нашрдан чиқарди. Булар орасида Навоийнинг "Ҳамса" (асарнинг "Ҳайрат-ул Аброр" қисми; 1880), "Хазойин-ул Маоний", 1881, "Чор девон" (1882), Огаҳийнинг "Тавизулошиқин" (1882) номли асарлари, Муҳаммад Раҳимхон II (Феруз)нинг ғазаллари (1897) ва "Мажмуатуш-шуаро" (1900) тўпламлари бор. Отажон Абдалов Хоразм халқ ҳукуматининг бир қанча хитоб-номалари, тарихий ҳужжатларини, Хива шаҳрида ўзбек, рус, туркман, қорақалпоқ тилларида газеталар чиқаришга бошчилик қилган.\nБолалиги ва ёшлиги тўғрисида маълумотлар кам. Қоғозга расм чоп этишга жуда қизиққан. Эронлик Иброхим-султан китоб чоп этиш сирлари билан бўлишган. Тошбосма матбаа усулини оддийлигини тушуниб, 1874 йилда керакли ускуналарни сотиб олади ва биринчи Ўрта Осиёдаги тошбосма матбаасини ташкил этади. Бу матбаа усули чиндан хам жуда осон эди – махсус тошларга керакли сўзларни махсус қогоз ёрдамида ёзилган ва станок ёрдамида оддий қоғозга нашр қилинган.\n1876 йили Абдалов Отажон Ал Форобийнинг фалсафий иши “Болалар тақдири” ни чоп этти. Хива хони Мухаммад Рахимхон II Отажон Абдаловга шогирдликка Муҳаммад ва Худойберган (нақш ўймакорлиги), Исмоил ва Комил каби ўнлаб шогирдларни белгилаган.\nТошбосма матбаасида ўзбек классик адабиёти намуналари -Алишер Навоий, Мунис, Хоразмий, Мирза Абдукарим, Машраб, Огахий каби арбоблар асарлари чоп этилган. Секин асталик билан бу иш иқтисодий –пуллик ишлаб чиқариш соҳасига айлана бошлади. Уларнинг асосий манбаи бу мадрасалардаги дарсликлар ўрин олган эди. Улар ичида Қуръондаги Хафтияк, Чор китоб – мусулмонлар қоидалари ёзилган китоблар хам ўрин олган эди.


Қирғизистон Россиядан «қора рўйхат»даги муҳожирларни амнистия қилишни сўради - uzpress\nҚирғизистон Россиядан «қора рўйхат»даги муҳожирларни амнистия қилишни сўради\nAprel 27, 2022 May 19, 2022\nБу ҳақда Жеенбек Кулубаев 27 апрель куни Жогорку Кенеш йиғилишида Қирғизистон Республикаси ташқи ишлар вазири лавозимига ўз номзодини кўриб чиқиш чоғида маълум қилди. (Бугун парламент Қулубоевнинг вазирликка номзодини қўллаб-қувватлади – таҳр.).\n“[Қирғизистонлик муҳожирлар учун] Амнистияга келсак… У 2019 йилда амалга оширилган эди. Ҳозир биз яна икки марта мурожаат қилдик. Яқинда Россиядан катта делегация келди, улар билан учрашувларда шу масалани кўтардик. Президент Садир Жапаров ҳам яқинда Владимир Путинга мурожаат қилди. Кичик қоидабузарликларга йўл қўйганларга амнистия қўлланилишини сўрадик. Бу йўналишда ишлар олиб борилмоқда», — деди у.\nЭслатиб ўтамиз, ўтган ой охирида Россия Федерацияси Федерация Кенгаши спикери Талант Мамитов Олмаотада (Қозоғистон) бўлиб ўтган йиғилишда Россия Федерацияси Федерация Кенгаши спикери Валентина Матвиенкога мурожаат қилиб, ушбу масалани кўриб чиқишга чақирган эди. Кейин у бу борадаги таклиф Россия Федерацияси ҳукуматига кўриб чиқиш учун юборилганини айтди ва баҳсли масалалар «ижобий йўл билан» ҳал этилишига ишонч билдирди.\nОхирги расмий маълумотларга кўра, Қирғизистоннинг 1 миллион 118 минг фуқароси хорижий давлатларда меҳнат қилади, улардан бир миллиони Россияда. 2022 йил февраль ойи ҳолатига кўра, 76 мингга яқин қирғизистонликларнинг Россияга кириши тақиқланган. Аммо экспертларнинг таъкидлашича, «қора рўйхат»да давлат органлари маълумотларида кўрсатилганидан ҳам кўп фуқаро қайд этилган.\nРоссия қонунчилигига кўра, оғир жиноятлар ва қўпол қонунбузарликлар учун хорижликлар қора рўйхатга киритилади ва умрбод Россияга кириши тақиқланади. Маъмурий қонунчиликни бузганларнинг аксарияти уч йилдан беш йилгача бу имкониятдан маҳрум.\nҚирғизистоннинг 100 дона паспортини Туркияга олиб кетмоқчи бўлган фуқаро қўлга олинди\nЎктамбек Каримов: Олган маошим тушлик қилгани ҳам етмасди\nЎктамбек Каримовни ўшликлар журналист сифатида яхши билишади. Ҳалигача, “эсингдами…”...\nAprel 28, 2022 0\nАбдулқуддус Мирзаев: “Халқни диний туйғулар кўтариб чиқмайди”\n“Ислом нури” веб-саҳифасининг хабар беришича 2007 йилнинг 26 сентябрь...\nМаъмуржон Шокиров: “Андижон полькаси” – дадамнинг мусиқаси”\nБизнинг бу галги суҳбатдошимиз бастакор, журналист ва ишбилармон миллатдошимиз...


«Тадбиркор аёл» томонидан 2500 дан ортиқ...\n19.11.2018 18:23 0 578\nБугун Ўзбекистон Банклар ассоциацияси биносида мамлактимизда биринчи маротаба ўтказилаётган «Аёллар тадбиркорлиги ҳафталиги»га бағишланган матбуот анжумани бўлиб ўтди.\nТўрт йилдан буён дунёнинг 144та мамлакатида 19 ноябрь Халқаро аёллар тадбиркорлиги куни сифатида нишонлаб келинади. 2016 йилдан эса «Тадбиркор аёл» Ўзбекистон ишбилармон аёллар ассоциацияси бу ташаббусга қўшилиб, ушбу кун доирасида турли йирик тадбирлар ўтказиб келмоқда. Жорий йилдан бошлаб мазкур санага бағишлаб «Аёллар тадбиркорлиги ҳафталиги» ўтказиладиган бўлди.\n19-24 ноябр кунлари бир ҳафта давомида аёллар бизнесининг тажрибали вакиллари ва бизнесга энди кириб келаётган хотин-қизлар мамлакат миқёсида ўтказиладиган қатор тадбирларда иштирок этадилар. Ҳафталик қуйидаги тадбирларни ўз ичига олган:\n20 ноябрь куни вилоятларда «Тадбиркор аёл: бизнес ва спорт» марафони;\n21-22 ноябрь кунлари пойтахтимиздаги Халқаро бизнес марказида тадбиркор хотин-қизлар учун хорижий экспертлар иштирокида семинар, тренинг, мастер класслар;\n23 ноябрь куни Ўзбекистон Банклар ассоциациясида «Инновациялар ва инвестициялар маҳаллий ва ташқи бозорларда аёллар тадбиркорлиги ривожланиши самарали омили» мавзуида халқаро конференция;\n24 ноябрь «INTERNATIONAL HOTEL TASHKENT» меҳмонхонасининг «Биллур» залида мамлакатимиз тадбиркор аёлларининг «BUSINESSWOMENEXPO-2018» кўргазмаси.\nҲафталик сўнгида, яъни 24 ноябрь куни «Тадбиркор аёл» Ўзбекистон ишбилармон аёллар ассоциацияси Ўзбекистон Банклар ассоциацияси билан ҳамкорликда ташкил этган «Анор-2018» республика тадбиркор аёллари кўрик-танлови ғолибларини тақдирлаш маросими бўлиб ўтади. Унда ғолиблар «Энг яхши тадбиркор аёл», «Энг яхши фермер аёл» ва «Энг яхши сервис хизмати» номинацияларида қимматбаҳо совринлар ва махсус дипломлар билан тақдирланишади.\nЭслатиб ўтамиз, «Тадбиркор аёл» Ўзбекистон ишбилармон аёллар ассоциацияси 1991 йили ташкил этилган. Ассоциациянинг мамлакатимиз бўйлаб 14 та вилоят ва 68 та шаҳар ҳамда туманларида бўлимлари фаолият кўрсатади.\nАссоциация томонидан жорий йилда 713 та бизнес тадбирлари ташкил этилиб, унда 12 минг нафар хотин-қизлар иштроки таъминланди. Ассоциация аъзолари томонидан 2500 дан ортиқ янги иш ўринлари яратилди. 2018 йилнинг биринчи ярим йиллигида 28 минг нафар хотин-қизларга тадбиркорлик фаолиятларини ривожлантириш учун 1,3 триллион сўм миқдорида кредитлар ажратилган.\nтадбиркор аёл хотин-қизлар иш ўринлари\nЖамият 03/09, 13:58\nЖамият 27/08, 17:02


ТОЗАЛИККА ЭЪТИБОР-КЕЛАЖАККА ЭЪТИБОР\nОхирги йилларда шаҳримиз гуллар шаҳрига айланиб улгурди. Ҳар қадамдаги турфа хил гуллар кишининг кўзини қувонтириб, қалбини яйратади. Кўчаларимиздаги тозалик, озадалик чирой очиб турган гуллар билан уйғунлашиб шаҳримиз кўркига кўрк қўшиб туриши кишини беихтиёр ўзига жалб этади. Қайси жойда поклик, гўзаллик хукмрон бўлса, ўша жойда қут барака бўлади. Қуръони каримда: "Унда покланишни хуш кўрадиган кишилар бор. Аллоҳ эса покланувчиларни севар", - деб марҳамат қилинган.\nПайғамбаримиз (с.а.в) бир хадисларида: "Пок бўлинглар, зеро Ислом пок диндир ва фақат пок кишиларгина жаннатга кирур", - деб марҳамат қилганлар. Демак ҳар бир мусулмон яшаб турган жойида покликка, тозаликка амал қилмоғи, гўзалликка интилиб яшамоғи лозим экан. Жойларда ободонлаштириш ишларига холис ўз хиссамизни қўшишимиз, ватанимизнинг гуллаб яшнашига хисса қўшишимиздир. Ватан она каби муқаддас, ҳеч бир нарсага алмашмайдиган, ҳеч бир нарсага тенгламайдиган макондир.\nМустақиллигимизнинг 25 йиллик тўйига тўёна сифатида хонадон аҳли ўз ҳавли атрофини, ташкилотлар эса, ишхона атрофини гулзорларга айлантирсак Ватанга бўлган муҳаббатимизни яна бир бор кўрсатган бўламиз. Пайғамбаримиз (с.а.в) ҳадиси шарифда: "Хайирли бир ишга йўл кўрсатиб, сабабчи бўлганга, ўша хайрли ишни бажарганнинг савобича мукофат берилади", - деб марҳамат қилганлар. Хаётий тажрибага эга бўлган кексаларимиз ёшларни қаватига олиб хайрли ишларга бош бўлсалар, дуогўй бўлиб турсалар, панду-насиҳатларини аямасалар нур устига нур бўлар эди. Баҳоуддин Нақшбанд ҳазратлари кечалари туриб кўчага чиқиб нимаики инсонларга озор берадиган нарсалар йўлда ётган бўлса уларни йўлдан олиб тозалаб чиқар эканлар. Бобокалонимизнинг ана шу иши маҳалласига, туғилиб ўсган юртига, ватанига бўлган меҳр-муҳаббатининг изҳори эмасми? Биз ҳам бу зотлардан ўрнак олиб яшаб турган жойларимизни доимий равишда тозалигини назорат қилсак, покиза сақласак, келгуси авлодга ўрнак бўлсак ватан равнақи учун улкан ҳисса қўшган бўлар эдик.\nТозаликка эътибор – келажакка эътибордир. Келажак авлодларимиз соғ-омон бўлиши учун бизлар бугундан қалбимиздаги покликка, ташқи кўринишимиздаги покликка, ҳовлимиздаги покликка, теварак атрофимиздаги покликка жиддий эътибор қаратишимиз керак. Аллоҳ таоло барчаларимизни тўғри ҳидоят йўлида бардавом бўлишимизни насиб этсин. Гуллаб яшнаётган Ватанимизга кўз тегмасин. Тозалик ва поклик бизнинг кундалик шиоримиз бўлсин.\nКиритилган вақти: 02/08/2016 00:00; Кўрилганлиги: 1644\nМатериал манзили: https://www.sammuslim.uz/articles/tozalikka-etibor-kelajakka-etibor\nЧоп этилган вақт: 26/09/2021 02:14


Чоп этилган 28.11.2016 16:34\nАЖ “O‘zqishloqxo‘jalikmashlizing” АЛК кузатув кенгашининг 2016 йил 28 ноябрдаги қарорига асосан, 2016 йил 6 декабрь куни соат 11.00 да белгиланган Компания акциядорларининг навбатдан ташқари умумий йиғилиши кун тартиби қуйидагича тасдиқланганлигини маълум қиламиз.\n3. “Акциядорлик жамияти “O’zqishloqxo’jalikmashlizing” акциядорлик лизинг компанияси” номини “O’zagrolizing” акциядорлик жамияти” деб ўзгартириш.\n5. Жамиятнинг ташкилий ва ижроия аппарати тузилмаларини тасдиқлаш.\n6. Жамият Кузатув кенгаши аъзоларига тўланадиган ҳақ миқдорини белгилаш.\n7. Жамиятнинг “Акциядорларнинг умумий йиғилиши тўғрисида”, “Кузатув кенгаши тўғрисида”, “Бошқарув тўғрисида”, “Тафтиш комиссияси тўғрисида”, “Қимматли қоғозлар тўғрисида”, “Дивиденд тўлаш тартиби тўғрисида”, “Саноқ комиссияси тўғрисида” ва “Меҳнатни муҳофаза қилиш жамғармасини ташкил этиш ва унинг маблағларидан фойдаланиш тартиби тўғрисида”, “Ахборот сиёсати тўғрисида”, “Дивиденд сиёсати тўғрисида”, “Ички назорати тўғрисида” ва “ “Манфаатлар қарама-қаршилиги вақтида ҳаракат қилиш тартиби тўғрисида”ги Низомларига ўзгартириш ва қўшимчалар киритиш.\n8. Тўлашга қобилиятсиз лизинг олувчиларнинг муддати ўтган умидсиз дебиторлик қарзларини (ва ушбу қарзлар ҳисобидан ҳосил бўлган даромад суммасини) ҳисобдан чиқариш.\n9. Қимматли қоғозлар бозорини мувофиқлаштириш ва ривожлантириш маркази томонидан рўйхатга олинган қимматли қоғозлар чиқарилиши тўғрисидаги қарор ва эмиссия рисолаларига ўзгартириш ва қўшимчалар киритиш тўғрисида қарор қабул қилиш.\n10. Қимматли қоғозлар бозорини мувофиқлаштириш ва ривожлантириш маркази томонидан рўйхатга олинган қимматли қоғозлар чиқарилиши тўғрисидаги қарор ва эмиссия рисолаларига киритиладиган ўзгартириш ва қўшимчалар матнини тасдиқлаш ваколатини жамият Кузатув кенгашига бериш.\n11. Жамият Кузатув кенгаши аъзолари ваколатларини муддатидан илгари тугатиш.\n13. Жамият Тафтиш комиссияси аъзолари ваколатларини муддатидан илгари тугатиш.\nНавбатдан ташқари умумий йиғилиш ўтказиш тўғрисида хабардор қилиш учун шакллантирилган акциядорлар реестрини ёпиш санаси: 2016 йил 28 ноябрь.\nНавбатдан ташқари умумий йиғилишда иштирок этиш ҳуқуқига эга бўлган акциядорлар реестри тузиладиган сана: 2016 йил 30 ноябрь.\nАсосий Янгиликлар Акциядорлик жамияти “O‘zqishloqxo‘jalikmashlizing” акциядорлик лизинг компанияси акциядорлари диққатига!\nХозир 35 мехмон ва фойдаланувчи йук онлайн


Ўшлик аёл ўзбек чегарасида вафот этди\nТошкентнинг Черняевка чегара назорат пунктида Ўзбекистонга киритилмаган ўшлик Одинахон Маткаримова юрак ҳуружидан вафот этди. Яқинларининг Озодликка билдиришича, кеча Маткаримова ўз юртида дафн этилди.\nШу йилнинг 13 октябрида Ўшнинг Черёмушки мавзесидан бўлган Одина Маткаримова Тошкент шаҳрига синглиси таклифи билан тўйга боради.\n3 кунлик яшаш муддати тугагани сабабли у чегарага, Черняевка назорат постига кирди-чиқди қилиш учун боради. Бироқ, ўзбек чегарачилари уни ичкарига қайтариб киритмади, дейди ҳодиса тафсилотларини Озодликка сўзлаб берган опанинг қўшниси Хайрулло Жалолов.\n- Бу Черняевка, ҳозирги Ғишткўприк Ўзбекистондан Қозоғистонга "регистрация қиламан, муддатни узайтираман", деб чиққан. Лекин 16 октябрда унга киришга рухсат бермай қуйган. У ерда бироз тортишув бўлиб, юраги ушлаб ҳалиги жойда Чимкент областининг Тараз деган болнисасида жони узилиб қолди, деди Хайрулло ака.\nСуҳбатдош жасад 19 октябр куни шифохонадан яқинлари томонидан Ўшга қайтариб олиб келинганини билдирди. Одина Маткаримова шу куниёқ маҳаллий қабристонга дафн этилди.\nХайрулла Жалолов билан суҳбат\nМаълум бўлишича, 1953 йилда туғилган Одина Маткаримова уч қиз ва икки ўғли, ўнта набираси бўлган.\nЎшлик ҳуқуқ фаоли Иззатилла Раҳматуллаев Одина Маткаримовани 201 йилдан буён яхши таниганини айтиб берди. У аёлнинг ўлимига у билан тортишган ўзбек чегарачиларни айблади.\n- Мен хафа бўлган жойим, ўқ ёмғирлари остида ўлмаган опа Ўзбекистон чегарасида ўлгани алам қилаяпти. Жуда яхши опа эди: 2010 йилнинг тўполон кунлари ёш болаларни, ярадорларни кўтариб чиққан. Шунда ўлмаган опа шундай ўлса-я! Тандир-тандир нонларни ёпиб, бечораларга тарқатган инсонпарвар одам эди. Чегарада навбат кутиб, ўзбек чегарачилари ўқ отмай ўлдирган аёллар , қариялар сони ўндан ортиқ. Қўшни ўлкаларда яшовчи этник ўзбеклар учун ,тарихий ватани бўлмиш Ўзбекистонга качон йўллар очилади? дея савол қўйди Иззатилла Раҳматуллаев.\nМарҳума Одинахон Маткаримованинг яқинлари ҳанузгача нима сабабдан Ўзбекистонга қайта киритилмагани борасида маълумотга эга эмасликларини билдиришди.\nЎзбекистон чегара хизматида бу масалада ьерган Озодлик сўровига 3 кунлик муҳлатда чегарадан чиқиб кетган хорижлик Ўзбекистонга қайта киритилмаслигини тасдиқлаб беришди.\n- Ўзбекистонга телеграмма ёки таклифнома билан кириб келган, аммо уч кунлик муҳлатда чегарадан чиқиб кетган шахс ортга киритилмайди. Қайтиб кириши учун яна бошқа бирор асос керак, чунки телеграмма бир маротаба киришга берилади, дея тушунтирди Ўзбекистон Чегара хизмати навбатчи офицери.\nЧегара хизмати вакили ҳар бир чет эллик 3 кунлик муҳлат давомида қайдга туриши, акс ҳолда Ўзбекистондан чиқиб кетиши кераклигини билдирди.


Panasonic совутгичларини таъмирлаш - SERVER-SERVICE\nPanasonic совутгичларини таъмирлаш\nЯпония маҳсулотлари ўзининг сифати, ажойиб кўриниши ва узоқни кўзловчи технологиялари билан оммалашган.\nБироқ Panasonic совутгичларидек маиший техника ҳам вақт билан ҳисоблашмай иложи йўқ. Эртами-кечми деталлар эскиради ва бу носозликка олиб келади. Юзага келган муаммога сабаб совутгич билан яхши муносабатда бўлинмагани ёки ишлаб чиқарувчининг тафсияларига риоя қилинмагани бўлиши мумкин. Panasonic совутгичингиз таъмирлашни талаб этганида, бизга қўнғироқ қилиш вақти келади! Server Service компаниясига мурожаат қилиб, барча амалга оширилган ишлар учун кафолатга эга бўласиз. Чунки биз сизнинг келажагингиз ҳақида қайғурамиз. Сизнинг Panasonic совутгичингизни Тошкентда таъмирлаш бўйича буюртмаларни исталган шакилда қабул қиламиз – ҳам онлайн, ҳам қўнғироқ қилиш орқали.\nPanasonic совутгичини хонадонингизда таъмирлаш учун буюртма қолдираётганингизда қуйидагиларни кўрсатишни унутманг:\nСавдо белгиси ва моделини айтиш (масалан, Panasonic NR-B 591 BR-C4)\nМанзилингиз ва сиз билан боғланиш мумкин бўлган телефон рақамини кўрсатиш\nЮзага келган муаммонинг қисқача таснифи.\nБиз Panasonic совутгичини таъмирлаймиз, бироқ бутловчи қисмларини сотмаймиз.\nТаъмирлаш ишлари нархи қанча бўлиши қилинадиган ишлар кўлами (майда ёки йирик) ва алмаштириладиган эҳтиёт қисмлари нархига боғлиқ бўлади. Уста қўнғироқ орқали сиз билан носозлик ҳақида суҳбатлашганида таъмирлаш ишлари нархи қанча бўлишини айтиши эҳтимоли бор.\nБиз вақтингизни қадрлаймз ва таъмирлаш ишларини узоққа чўзишни истамаймиз. Биз сизнинг шубҳага боришингизни истамаймиз ва қилинган барча ишлар учун узоқ муддатли кафолат тақдим этамиз.\nУста диагностика тугагани ва қилиниши керак бўлган иш аниқланган соатданоқ сизнинг розилингизга қараб ишга киришади. Усталаримизда зарур асбоблар ва эҳтиёт қисмлар доимо мавжуд. Мутахассисларимиз томонидан бажарилган барча ишлар кафолат муддатига эга, бу, ўз навбатида, кафолат талони билан тасдиқланади.


Симеоне Европа Чемпионлар лигасида рекорд қайд этди\n"Атлетико" клуби Европа чемпионлар лигаси гуруҳ босқичининг 2-турида "Локомотив" устидан ғалаба қозонди.\nУшбу ғалаба Диего Симеоненинг Мадрид жамоаси билан ЕЧЛда қўлга киритилган 35-ғалаба бўлди.\n49 ёшли аргентиналик мутахассис ЕЧЛда битта испан жамоаси билан қўлга киритилган ғалабалар бўйича 1-поғонага чиқиб олди. Симеоне ушбу кўрсаткич бўйича Висенте Дель Боскени ортда қолдирди. Ушбу мураббий "Реал" билан 34 та ғалаба қайд этган эди. "Барселона" собиқ устози Пеп Гвардиолада эса 30 та ғолиблик бор.\nУмумий ҳисобда Европа чемпионлар лигасида ғалаба қозониш бўйича Симеоне 6-ўринда кетмоқда. Диего ушбу кўрсаткич бўйича Оттмару Хитцфельду ("Бавария", 36), Марчелло Липпи ("Ювентус", 38), Карло Анчелотти ("Милан", 39), Арсен Венгер ("Арсенал", 82) ва Алекс Фергюсон ("Манчестер Юнайтед", 102).\nАтлетико М Диего Симеоне Европа Чемпионлар лигаси


ОТМга тест имтиҳонлари бошланди - UzNews.uz\nОТМга тест имтиҳонлари бошланди\nБугундан олий таълим муассасаларига икки ҳафта давом этадиган кириш имтиҳонлари бошланди.\nБугун, 2 сентябрдан олий таълим муассасаларига кириш учун талабгор бўлган абитуриентлар учун тест синовлари бошланди.\n2020/2021 ўқув йилига қабул уч кун тест синовлари бугундан бошланиб, 14 кун давомида ўтказилади. Шу билан бирга, бугун баъзи олий таълим муассасаларига касбий (ижодий) имтиҳонлар ҳам бошланди.\nБу йил мамлакат бўйича жами 91 олий таълим муассасаcига кириш учун 1 миллион 484 минг 85 абитуриент рўйхатдан ўтказилган.\nЁпиқ бинолар эпидемиологик талабга жавоб бермаслиги, ижтимоий масофага риоя қилинган тақдирда имтиҳонлар вақти анчага чўзилиб кетилиши инобатга олиниб, жорий йилда тест синовлари Тошкент ва Нукус шаҳарлари ҳамда вилоятлар марказларидаги стадионларда ҳамда очиқ майдонларда ташкил этилмоқда.\nТест синовлари икки сменада – 1-смена – 08:00 дан, 2-смена – 17:00 дан бошланади. Тест синовлари 40 стадион ва хиёбонларда (65 та сектор) ўтказилади:\nҚорақалпоғистон Республикаси – 3 та ҳудуд (4 та сектор);\nАндижон вилояти – 1 та ҳудуд (6 та сектор);\nНаманган вилояти – 4 та ҳудуд (4 та сектор);\nФарғона вилояти – 6 та ҳудуд (6 та сектор);\nБухоро вилояти – 3 та ҳудуд (3 та сектор);\nХоразм вилояти – 2 та ҳудуд (3 та сектор);\nСурхондарё вилояти – 4 та ҳудуд (4 та сектор);\nҚашқадарё вилояти – 1 та ҳудуд (4 та сектор);\nЖиззах вилояти – 2 та ҳудуд (3 та сектор);\nНавоий вилояти – 2 та ҳудуд (2 та сектор);\nСамарқанд вилояти – 4 та ҳудуд (7 та сектор);\nСирдарё вилояти – 2 та ҳудуд (2 та сектор);\nТошкент шаҳри – 6 та ҳудуд (17 та сектор).\nАбитуриентлар тестга боришдан олдин ДТМ сайти орқали абитуриент рухсатномасини олиши шарт қилиб белгиланган. Унда тест санаси, вақти, жойи, сектор ва гуруҳ рақами акс этган бўлади.\nАйни вақтда юртимизнинг барча ҳудудида абитуриент шахсини тасдиқловчи ҳужжат ва рухсатнома билан тест имтиҳонларига кирди. Бу жараёнда улар дезинфекция йўлакчаларидан ўтиб, ҳарорати ўлчаниб, шахси тасдиқлангач синов ҳудудига киритилди.\nМаълумот учун, тестда 2 та мутахассислик фанидан 30 тадан жами 60 савол берилади. 1-фан учун 3,2 балл, 2-фан учун 3,1 баллдан берилади.\nТест жараёнларини test2020.uz сайти орқали онлайн томоша қилиш мумкин.\nТест синовларисиз, касбий (ижодий) имтиҳонлар орқали ўқишга қабул қилинадиган таълим йўналишларига абитуриентлардан 122 минг 612 (кундузги – 69 минг 228, кечки – 971, сиртқи – 52 минг 413) ариза қабул қилинган.\nТест синови ўтказиладиган ҳудудга киритишда тана ҳарорати 37 даражадан юқорилиги аниқланган абитуриентлар тест синовларига киритилмасдан далолатнома тузилиб, тиббий текширув ўтказиш учун ҳудудга бириктирилган тиббиёт ходимига топширилади.\nТиббий текширувдан ўтган ва коронавирус касаллиги аниқланмаган абитуриентлар учун республика бўйича тест синовлари тўлиқ якунлангандан сўнг ўтказилади.\nТест синовларида шаффофликни таъминлаш учун абитуриентларни киритишда ва шахсини аниқлашда шахсни идентификациялаш воситалари – видеофиксация, бармоқ изи сканеридан фойдаланилмоқда.\nБу йил абитуриентлар 5 та ОТМни танлаш имкониятига эга бўлди. 2019 йилдан буён тест топшириладиган вилоятни танлаш абитуриентнинг ҳуқуқи ва бу жорий йилда ҳам қўлланилмоқда. Вилоятлар таркибидаги ҳудудларни танлашда эса абитуриентнинг ҳуқуқи йўқ. Шаффофликни таъминлаш мақсадида буни махсус дастур амалга оширади.\nАбитуриентнинг тўплаган баллари ҳақидаги маълумот тест синови ўтказилган куннинг эртасига, унинг талабаликка тавсия этилгани ёки этилмагани бўйича белгиланган тартибда тасдиқланган танлов натижаси тест синовлари ўтказиш жараёни тўлиқ якунланганидан кейин бир ҳафта муддат ичида Давлат тест марказининг расмий веб-сайтида эълон қилинади.


Ўзбекистонда Жиззахдаги завод базасида енгил тижорат Volkswagen Caddy автомобиллари ишлаб чиқарилади. Илк машиналарни июлда сотиб олиш мумкин бўлади Ўзбекистон янгиликлари\n3 June 2020, 13:26\nЎзбекистон, Тошкент – Batafsil.uz ЯА. “Ўзавтосаноат” маълумотларига ҳавола қилган ҳолда Batafsil.uz мухбири хабар беришича, Жиззахдаги завод базасида Ўзбекистонда енгил тижорат Volkswagen Caddy автомобиллари ишлаб чиқарилади.\nЭслатиб ўтамизки, жорий йилнинг март ойида «Ўзавтосаноат» АЖ ва «Фольксваген Груп Рус» концерни ўртасида Жиззах автомобиль заводи МЧЖ компанияси базасида енгил тижорат автомобилларини ишлаб чиқаришни ташкил этиш бўйича ҳамкорлик тўғрисида Келишув имзоланган эди. Айни пайтда заводнинг қурилиш ишлари якуний босқичида турибди. Завод ва офиснинг асосий қисми бинолари битказилди ва фойдаланиш учун тайёр.\nЎзбекистонда автомобиллар ишлаб чиқариш жараёнини жадаллаштириш мақсадида «Volkswagen Caddy» автомобилларининг бир қисми келтирилиб, улар сертификация бўйича ваколатли органларга иқлим синовлари ва омологация бўйича махсус текширувлардан ўтказиш учун топширилган.\nҲозирда «Ўзстандарт» агентлиги томонидан сертификациялаш ва транспорт воситаларининг амалдаги норматив ҳужжатлар талабларига мувофиқлигини тасдиқлаш, жумладан сертификацияловчи орган томонидан назорат иқлим текширувлари ва Умумий техник регламент талабларига биноан бошқа синовларни ўтказиш ишлари амалга оширилмоқда.\nЎунингдек, «Жиззах Авто» МЧЖ томонидан «Фольксваген» дилерлик тармоғини ривожлантириш мақсадида республика ҳудудларидаги қатор дилерлик корхоналар ҳамкорлик қилиш учун танлаб олинди. Таъкидлаш жоизки, “Volkswagen Caddy” русумли автомобиллар савдоси шу йилнинг июль ойидан Ўзбекистоннинг “Фольксваген” расмий салонларида бошланиши режалаштирилмоқда.\n«Ҳар бир дилер корхоналарининг лойиҳалари алоҳида, «Фольксваген» мижозларининг автосалон ҳудуди бўйлаб қулай ҳаракатланишига йўналтирилган компаниянинг концепциясига мувофиқ тасдиқланди. Ҳозирда «Фольксваген» стандартларига мувофиқ янги дилерлик марказларини қуриш бўйича ишлар олиб борилмоқда, уларнинг барчаси харидорларга сифатли сервис хизматини кўрсатиш учун замонавий жиҳозлар билан жиҳозланади», - кайд этди «Жиззах Авто” бош директори Ойбек Аюбов.\nБундан ташқари, юқори малакали мутахассисларни тайёрлаш мақсадида «Жиззах Авто» компанияси ва дилерлик корхоналари ходимларини «Фольксваген» бренди глобал стандартларига мувофиқ ўқитиш бўйича махсус дастур ишлаб чиқилди. Мутахассислар иштирокида маҳсулот савдосини юритиш ва автомобилларга хизмат кўрсатиш бўйича илк ўқув тренинглар 2020 йил май ойида ўтказилган.


Рўзиқул Бердиев: "Вазиятлар яратишда рақибдан устунлик қилдик" » Ўзбекистон янгиликлари – Zamin.uz\n, 26 2021, 04:25\nРўзиқул Бердиев: "Вазиятлар яратишда рақибдан устунлик қилдик"\n16 сен, 22:05 1 239 Спорт\nСуперлиганинг 18-туридан ўрин олган "Насаф" - "Қизилқум" (2:1) учрашувидан сўнг мезбонлар бош мураббийи Рўзиқул Бердиев фикрларини билдириб ўтди.\n"Тажрибали ва кучли жамоага қарши майдонга чиқдик. Оғир ўйин бўлди. Биринчи бўлимдаги устунлигимизни охиригача ушлаб қола олдик. Дарвозамиздан гол ўтказган бўлсак-да, ғалабани сақлаб қолдик. Истаймизми-йўқми йигитларнинг хаёлида кейинги учрашувга тайёргарлик бўлади. Вазиятлар яратишда рақибдан анча устунлик қилдик. Бир нечта вазиятларда Игнатий Нестеров жуда яхши ҳаракат қилди. Ғалаба билан барчани табриклайман", – дейди Рўзиқул Бердиев.\n- Кеча ўринбосарлар жамоасида Шаҳбоз Нуриддинов жуда яхши ўйин кўрсатди. Учта гол билан хет-трикка эришди. Ушбу футболчини кейинги турларда синаб кўрасизми?\n- Албатта. Биласизлар, ўринбосарлар жамоасининг ҳар бир учрашувини кўргани бораман. Ёшларни барчасини кузатяпмиз. Ўсадиганларни асосий таркибга жалб қиламиз. Асосий мақсадимиз ҳам шу. Шаҳбоз Нуриддинов ҳақиқатдан ҳам ғалабага муносиб ҳисса қўшди. Уларнинг барчаси эътиборимизда.\n- ОФК кубоги олдидан жамоанинг кайфияти қандай? Рақибни қай даражада ўргандинглар?\n- Рақиб жамоа иштирокидаги иккита учрашувни тўлиқ кўриб чиқдим. Жуда ҳам тажрибали жамоа. Кучли легионерлар йиғилган. Ҳиндистоннинг энг йирик, бой, етакчи клубларидан бири ҳисобланади. Барчасини йигитларга кўрсатамиз.\n- Бугун Ҳусайн Норчаевни захирага олиб, легионер хизматидан фойдаландингиз. Ушбу икки футболчининг тандемини қандай баҳолайсиз?\n- Баъзи ўйинларда бирга ҳаракат қилишмоқда. "Турон" билан ўйинда ҳам ёмон тўп тепишмади. Бугун рақибни ва навбатдаги баҳсни ҳисобга олган ҳолда битта ҳужумчи билан ўйнашга қарор қилдик. Футболчиларнинг тайёргарлигига ва имкониятига қараб, яна фойдаланамиз.\n- Учрашувдан сўнг Игнатий Нестеров билан илиқ хайрлашдингиз, лекин у сизга ниманидир тушунтиришга ҳаракат қилди. Норози кайфиятда кўринди...\n- Норози эмас. Ёш футболчиларингиз жуда ҳам тажовузкор ҳаракат қиляпти, деди. Футбол курашларга бой бўлиши керак. Қаердадир ёшларимиз нотўғри ҳаракат қилган бўлса, узр сўрайман. Байдуллаев ёки Нестеров, деб курашмаслик нотўғри-ку. Эркин Байдуллаев ўз вақтида жамоамизда етакчи бўлган. Футболчилар билан муносабатимиз яхши. Бир-биримизга омад тиладик.\n- Муҳим учрашув олдидан йўқотишлар йўқми?\n- Баъзи бир ёшларимизда кичик жароҳатлар бор. Ўйлайманки, ўйингача тикланишади. Дарвозабоннинг жароҳати жиддий. Москвада кўрикда бўлиб қайтади.\nРўзиқул Бердиев: "Биринчи ўринни сақлаб қолишга интиламиз, "Навбаҳор"дан устунлик қилдик" 15 июн, 00:13\nРўзиқул Бердиев Марко Станоевич ва Умар Эшмуродов ҳақида гапирди 01 мар, 22:12\nРўзиқул Бердиев: 10 киши қолган "Қизилқум" билан дуранг натижа бизни қониқтирмайди 15 сен, 06:00\nРўзиқул Бердиев: "Сурхон"га қарши ўйин режамиз асосида ўтди 29 июл, 08:28\nРўзиқул Бердиев: "Қизилқум" бугун хақли ғалабага эришди" 10 ноя, 21:15\nРўзиқул Бердиев: “Йигитларга кўрсатаётган ўйинлари учун раҳмат айтаман” 23 окт, 23:19\nҲиндистонда табиий офат қурбонлари сони борган сари кўпаймоқда 26 окт, 00:30 240\nАсадхўжа Мўйдинхўжаев Ўзбекистон терма жамоасига ЖЧ—2021 даги илк ғалабани тақдим этди 26 окт, 00:08 252\n70 O 070 OO авторақами қанчага сотилди? 26 окт, 00:03 301\nШавкат Мирзиёев Леонид Калашниковни қабул қилди 25 окт, 23:55 312\nҲиндистонда тезюрар электромобил тақдим этилди 25 окт, 23:43 281\nБеларусдан ноқонуний муҳожирлар Польшага бостириб киришга уринди (видео) 25 окт, 23:20 337\nСуперлиганинг 23-туридан сўнг мусобақа жадвали қандай кўринишга келди? 25 окт, 22:04 403\nВиктор Кумиков: "Бундай учрашувни ортиқча таҳлил қилишга ҳам ҳожат йўқ" 25 окт, 21:45 391\n“Рома”да катта тозалаш бошланди. Моуриньо Шомуродовни танлади! 25 окт, 21:36 605\nМақсуда Ворисова ва Алишер Қодиров Шавкат Мирзиёевни сайловдаги ғалаба билан табриклади 25 окт, 21:13 368\nШифохона янглишиб 30 йил давомида ҳожатхона сувидан ичимлик суви сифатида фойдаланиб келган 25 окт, 20:50 457\nТожикистон Мудофаа вазирлиги Aфғонистондаги вазиятдан хавотирга тушиб қолди 25 окт, 20:29 571


Сафар ойи хатар ойими? 24.10.2017\nАссалому алайкум. Кўпчилик “Сафар ойида сафарга чиқиш мумкин эмас”, “бу ойда йигит ва қизни унаштириб бўлмайди”, деб айтишади. Бундай гапларда асос борми? Шариатда бу хусусда нима дейилган?\nВа алайкум ассалом. Исломда мана бу ой ёмон, буниси хатарли, бу ойда эҳтиёт бўлиш керак, унисида бемалол юравериш мумкин, деган гап йўқ. Афсуски, кўп одамлар Сафар ойидан шумланишади, бу ойда бирон кулфат юз беришидан ёки бўлмаса инсон ҳаётида муҳим аҳамиятга эга ишларни қилишдан қўрқишади. Аслида Сафар ойининг бирон зарарли жиҳати йўқ. У ҳам худди бошқа ойлар кабидир.\n“Сафар” ҳижрий ой номи бўлиб, унда бирон хавф-хатар борлиги тўғрисида динимизда на бир огоҳлантириш ва на қайтариқ бор. Аксинча, Сафар ойида шумланмаслик кераклиги ҳадисларда алоҳида таъкидланган.\nعَنْ أَنَسٍ رَضِيَ اللهُ عَنْهُ عَنْ النَّبِيِّ صَلَّى اللهُ عَلَيْهِ وَسَلَّمَ قَالَ: لاَ عَدْوَى وَلاَ طِيَرَةَ وَيُعْجِبُنِي الْفَأْلُ الصَّالِحُ الْكَلِمَةُ الْحَسَنَةُ. رَوَاهُ الْبُخَارِيُّ وَمُسْلِمٌ وَأَبُو دَاوُدَ وَالتِّرْمِذِيُّ وَابْنُ مَاجَهْ وَأَحْمَدُ.\nУшбу ҳадисда Исломдан олдинги жоҳилият даврида кенг тарқалган, аммо ҳозир ҳам мавжуд икки иллат ҳақида сўз юритилиб, улар Ислом эътиқоди билан муолажа қилинмоқда.\nКишилар ўртасида энг кўп шумланиш Сафар ойида юз беради, десак хато бўлмайди. Ҳатто баъзилар: “Сафар ойи хатар ойи” деб ўзлари учун ўзгармас қонун чиқариб олганлар ва ҳар йили бу ойни алоҳида “тайёргарлик” ва ваҳима билан ўтказадилар. Бу иш хато эканини қуйидаги ривоятдан билиб оламиз.\nوَعَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: لاَ عَدْوَى وَلاَ هَامَةَ وَلاَ نَوْءَ وَلاَ صَفَرَ. رَوَاهُ مُسْلِمٌ وَأَبُو دَاوُدَ وَأَبُو يَعْلَى.\nАбу Ҳурайра розийаллоҳу анҳудан ривоят қилинишича, Набий саллаллоҳу алайҳи ва саллам: “Касаллик юқиши йўқ. Бойўғли(нингзарари) йўқ. Юлдуз сўниши йўқ. Сафар йўқ”, деганлар (Муслим, Абу Довуд ва Абу Яъло ривояти).\nБу ерда одамлар орасида тарқалган бир нечта нотўғри тушунчалар ислоҳ қилинмоқда. Жумладан, касаллик фақат Аллоҳ изни билангина юқиши, кечаси бойўғлининг сайраши зарарли ёки хосиятсиз эмаслиги, осмондаги юлдузларнинг учиши бирон кулфатга далолат қилмаслиги ва Сафар ойидан шумланиш нотўғри экани алоҳида таъкиланмоқда.\nҲадисдаги “Сафар йўқ” жумласи уламолар томонидан турлича изоҳланган. Жумладан:\nوَعَنْ جَابِرٍ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: لاَ عَدْوَى وَلاَ غُولَ وَلاَ صَفَرَ. رَوَاهُ مُسْلِمٌ وَأَحْمَدُ.\nЖобир ибн Абдуллоҳ розийаллоҳу анҳу розийаллоҳу анҳудан ривоят қилади: “Касаллик юқиши йўқ. Ғул йўқ. Сафар йўқ” (Муслим ва Аҳмад ривояти).\nЖоҳилият даврида араблар орасида кенг тарқалган нотўғри эътиқодлардан яна бири “ғул”дир. “Ғул” жин ва шайтонларнинг бир туридир. Араб мушриклари эътиқодича, ғул кимсасиз саҳрода киши кўзига турли шаклда кўриниб, уни тўғри йўлдан адаштирар ва ҳалокатга бошлар экан. Ҳадисда мана шу бузуқ ақида ҳам муолажа қилиниб, бу нарса ботил (асоссиз, бекор гап) экани маълум қилинмоқда.\n“Сафар ойи” билан “сафарга чиқиш” маъно жиҳатидан бир-бирига умуман тўғри келмайди. Араб тилидан хабардор кишилар учун бу гапнинг ўзи кулгили. Сабаби “Сафар ойи”даги “с” “сод” ҳарфи билан “сафарга чиқмоқ”даги “с” эса “син” ҳарфи билан ёзилади. Иккала сўзнинг маъноси умуман бошқа-бошқа.\n“Сафар ойида фотиҳа қилиш мумкин эмас”, “Сафар ойида тўй қилиб бўлмайди” каби гапларда ҳеч қандай асос йўқ. Хўш, ўша гапни тарқатганлардан, агар Сафар ойида никоҳ тўйи қилинса нима бўлади, деб сўралса, қандай жавоб беришар экан? Балки бу ойда никоҳ тўйи қилинса, ёшлар бебахт бўлади, деган жавоб янграр улардан. Уларга айтар сўзимиз шуки, агар тақдирда ёзилган бўлса, энг фазилатли ойларда никоҳ қурилса ҳам ёшлар бебахт бўлиши ёки аксинча Сафар ойида оила қурган ёшлар энг саодатли хонадон соҳиблари бўлишлари мумкин.\nХулоса шуки, Сафар ойида бирон хизмат билан сафарга чиқиш, қизнинг бўйи етганида ёки йигит никоҳга қодир бўлганда бу ойда уларни унаштириш ёки тўйларини қилиш мумкин. Сафар ойида бошқа хайрли ишларни бошлашдан қўрқмаслик керак. Сафар тўлиқ бир ойдир. Банда бир ой “сабр” қилиб, муҳим ишларга қўл урмай туриши жуда катта хатодир. Айниқса тезкор замонда ҳар бир кун, соат, ҳатто дақиқа ва сония ҳам қадрли бўлиб бормоқда. Унутмайликки, чин мўмин банда шариатда қайтарилган ишлардангина тийилиши, рухсат берилган ишларни амалга ошириши лозим. Бу унинг дунёда ҳам, охиратда ҳам бахтли ҳаёт кечириши учун замин ҳозирлайди.\n18.10.2018 111 Батафсил\n18.10.2018 92 Батафсил\n15.10.2018 191 Батафсил\nАссалому алайкум. Кўпчилик Сафар ойида сафарга чиқиш мумкин эмас, бу ойда йигит ва қизни унаштириб бўлмайди, деб айтишади. Бундай гапларда асос борми? Шариатда бу хусусда нима дейилган?


Президентимиз томонидан илгари сурилган беш ташаббус ғояси ижтимоий ҳаётимизда чин маънода гуриллаб турган моторнинг ўт олиб, ҳаракатланиб кетишига сабаб бўлмоқда. Айниқса, ёш авлодга бўлган эътибор, уларнинг таълим-тарбияси, мароқли ҳордиқ чиқариши йўлида кўзга кўринарли ишларнинг жадаллашувига олиб келди.\nМудофаа вазирлиги ҳарбий хизматчилари ва O‘zliDeP – Ўзбекистон либерал демократик партияси ҳамкорлигида ана шундай хайрли ва эзгу ишларнинг давоми сифатида болажонларга қувонч улашилди. Ижтимоий ҳимояга муҳтож оилалар фарзандлари, алоҳида истеъдод эгалари ва меҳрибонлик уйи тарбияланувчиларидан иборат бир гуруҳ келажагимиз эгалари пойтахтимизнинг Бектемир туманида жойлашган «Grace Garden» дам олиш масканида ҳордиқ чиқаришди.\n– Бугун болажонлар учун озгина бўлса-да, қувонч улаша олган бўлсак, демак, кунимиз бесамар кетмабди, – дейди тадбир ташкилотчиларидан бири майор Кенжабой Мусанов. – Ўзбекистон либерал демократик партияси депутати Алишер Мусанов билан бевосита ҳамкорликдаги мазкур акциямиз келгусида ҳам давом этади. Умуман олганда, келажагимиз эгалари бўлмиш ёш авлод вакилларига бўлган эътибор, ғамхўрлик барчамизнинг вазифамиздир.\nКун давомида болажонлар учун «Ўзбекистоннинг бахтли болалари» номли шоу-дастур намойиш этилди. Унда ҳар бир иштирокчи шоунинг қатнашчисига айланиб, эртак ва мультфильм қаҳрамонлари билан қизиқарли шартларни бажаришди.\nИлиқ бассейн жажжи «пошшо»ларнинг шўхшодон кулгисига тўлди.


Петиция ва «Менинг фикрим». Бир йил ичида икки хил манзара\nПетиция ва «Менинг фикрим». Бир йил...\nҲар бир машаққат ортида имконият ётади.\n22.05.2018 12:30 2 1307\nЁдингизда бўлса, ўтган йили Боровский коллежи ўқувчиси Жасурбек Иброҳимов фожиаси юзасидан пойтахтлик Ирина Зайдман воқеа айбдорларини жазолаш талаби битилган петиция ташкил қилиб, Бобур номидаги истироҳат боғида жамоатчилик мурожаатини имзолаш учун бир неча юз кишини тўплаганди. Ирина Зайдман ҳуқуқни муҳофаза қилувчи органлар томонидан ушбу «рухсат этилмаган оммавий тадбир»ни ташкил этгани учун Маъмурий жавобгарлик тўғрисидаги кодекснинг икки моддаси бўйича айбдор деб топилиб, 15 кунлик қамоқ ва қарийб 7,5 миллион сўмлик жарима билан жазоланган. Шунга ўхшаш ҳолатда петиция уюштирган тошкентлик Мария Леглер ҳам жавобгарликка тортилганди.\nОрадан ҳали бир йил ҳам ўтмади. Агар улар шу ишни бир неча ой илгари эмас, бугун уюштиришганида балки бу тарзда жавобгарликка тортилмасликлари мумкин эди. Чунки энди оммавий мурожаат йўллашнинг аниқ механизми бор. Бу — «Менинг фикрим» портали. «Менинг фикрим» орқали петиция уюштириш юқоридаги ҳолатдан бироз фарқланади, албатта. Биринчидан, порталда оммавий мурожаат йўллаш учун одамларни қайсидир майдонда тўплаш шарт эмас. Иккинчидан, петиция беришнинг аниқ тартиблари бор. Асосан шуларни ҳисобга олмаса, бошқа жиддий тафовут йўқ. Аксинча, онлайн шаклда овоз тўплаш осонроқ ҳам. Қолаверса, белгиланган миқдорда овоз тўплаган петицияни Ўзбекистон Олий Мажлиси палаталари, халқ депутатлари маҳаллий кенгашлари кўриб чиқади.\n«Менинг фикрим» портали ишга туширилганига 20 май куни роппа-роса 1 ой тўлди.\nҚисқа муддатда портал оммавийлашишга ҳам улгурди. Шу йилнинг 15 майида порталга интернет фойдаланувчиларининг кунлик ташрифи 18 мингдан ошди. Бунга порталда овозга қўйилган айрим петициялар ҳақида интернетда хабарлар берилгани ҳамда ижтимоий тармоқларда кенг муҳокама қилина бошлагани сабаб бўлди.\nАммо ҳанузгача аҳоли ўртасида «Менинг фикрим» порталининг механизми, амалдаги қоидалар, петиция яратиш ва унинг оммавий овоз беришга чиқиши каби жараёнлар ҳақидаги тушунчалари тўлиқ шаклланмаган.\nШу каби масалаларга аниқлик киритиш мақсадида «Менинг фикрим» портали лойиҳаси координатори Дилшод Мирзаев ҳамда портал бош дастурчиси Исмоилхон Исоқов билан суҳбатлашдик.\n«Менинг фикрим» портали лойиҳаси координатори Дилшод Мирзаев (ўнгда) ҳамда портал бош дастурчиси Исмоилхон Исоқов (чапда). Фото: «Xabar.uz»\nМутахассислар портал ҳақида, унинг ишлаш тартиби, эълон қилинган петициялар тўғрисида маълумот беришди. Шунингдек, порталнинг бир ойлик кўрсаткичи, нима сабабдан бир қатор мурожаатлар рад этилаётгани, петицияларнинг овоз тўплаш жараёнига қўйилиши каби масалаларга ойдинлик киритдилар.\n2017 йил 22 декабрь куни Президент Шавкат Мирзиёев республикамиз тарихида илк бор Олий Мажлис Сенати ва Қонунчилик палатаси аъзоларига мурожаатнома тақдим этганди. У 2017 йилда амалга оширилган асосий ишлар якуни ва Ўзбекистонни 2018 йилда ижтимоий-иқтисодий ривожлантиришнинг энг устувор йўналишларига бағишланди.\nЎша куни жуда кўп масалалар ҳақида очиқдан-очиқ сўзланди. Жумладан, мамлакатимиз фуқаролари давлат ва жамият ҳаётига дахлдор муҳим масалалар бўйича ўз фикрларини билдиришлари учун интернет тармоғида «Менинг фикрим» деб номланган махсус портал ташкил этиш мақсадга мувофиқ эканлиги алоҳида таъкидлаб ўтилди.\nБиз ҳаммамиз англаб етишимиз керак: қонунларнинг ягона манбаи ва муаллифи халқ бўлиши лозим.\nМасала нечоғлик долзарб эканлигини «Менинг фикрим» порталини яратиш «2017 — 2021-йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид давлат дастури»га киритилганидан ҳам билса бўлади.\nМазкур порталнинг яратилиши натижасида аҳолининг бевосита қонун ижодкорлигида, давлатни бошқаришда ва жамиятимизда амалга оширилаётган ислоҳотларда замонавий ахборот-коммуникация технологияларини қўллаган иштирок этиши таъминланади.\nИлғор хорижий тажриба ўрганилди\n«Менинг фикрим» порталини яратиш мақсадида Олий Мажлис палаталари, Ахборот технологиялари ва коммуникацияларини ривожлантириш вазирлиги, Адлия вазирлиги, Бош прокуратура, «Ижтимоий фикр» жамоатчилик фикрини ўрганиш марказининг масъул мутахассисларидан иборат ишчи гуруҳ тузилди.\nДастлаб мазкур порталнинг асосий вазифалари ва қандай модуллардан ташкил топиши, фойдаланувчилар учун қандай қулайликлар яратилиши лозимлиги келишиб олинди.\nИшчи гуруҳ илғор хорижий тажрибаларни ўрганди. Жумладан, Англия (change.org), Украина (petition.president.gov.ua), Германия (epetitionen.bundestag.de) ва Россияда (roi.ru) амалга оширилган лойиҳалар, яратилган веб-ресурсларнинг имкониятлари атрофлича ўрганиб чиқилди.\nОлий Мажлис Қонунчилик палатаси кенгашининг ва Сенат кенгашининг 2018 йил 2 апрелдаги қўшма қарори билан «Mening fikrim» портали орқали электрон жамоавий мурожаат қилиш ва мурожаатларни кўриб чиқиш тартиби тўғрисидаги низом тасдиқланди.\nАхборот технологиялари ва коммуникацияларини ривожлантириш вазирлиги ҳузуридаги «Uzinfocom» ягона интегратори томонидан мазкур низом талабларига тўла мос келадиган http://meningfikrim.uz портали ишлаб чиқилиб, белгиланган вақтда, яъни жорий йилнинг 20 апрель куни ишга туширилди. Маълумот сифатида айтиб ўтиш мумкинки, мазкур порталга https://petition.gov.uz домени орқали кириш мумкин.\nМурожаатни кимлар юбориши мумкин?\nМурожаат юборилган кунда ўн саккиз ёшга тўлган Ўзбекистон фуқароси электрон жамоавий мурожаат ташаббускори бўлиши мумкин.\nМурожаатни бериш ва кўриб чиқиш тартиби\nОлий Мажлиснинг Қонунчилик палатаси ва Сенати, маҳаллий кенгашларга мурожаат қилиш учун фуқаро id.gov.uz сайти(идентификациялашнинг ягона тизими)дан авторизациядан ўтади ва мурожаат матнини «Mening fikrim» порталига йўллайди.\nЖамоавий мурожаат «Mening fikrim» порталида оммага ҳавола этилиши учун камида беш нафар шахс қўллаб-қувватлаши лозим. Бу нимага керак деб ўйлашингиз мумкин. Бу ўртага ташланаётган муаммо нафақат сизни, балки бошқаларни ҳам ўйлантираётганини, сизнинг фикрдошларингиз борлигини кўрсатиш учун керак.\nШу ўринда алоҳида эслатма:\n«Mening fikrim» порталига киритилган онлайн мурожаатларни қўллаб-қувватлаш учун «кабинет»га кирган ҳолда «қўллаш» бўлимига ўтиш ва маъқул келган мавзуларни қўллаш лозим.\nМурожаат зарур миқдордаги шахслар томонидан қўллаб-қувватланган тақдирда, модератор (Олий Мажлис ҳузуридаги Қонунчилик муаммолари ва парламент тадқиқотлари институти) томонидан белгиланган талабларга мувофиқлигини текшириш юзасидан экспертизага қабул қилинади.\nЭкспертиза қанча вақт давом этади?\nМодератор ўн беш кун ичида мурожаатни экспертизадан ўтказади, агар унинг ижобий хулосаси олинса, мурожаат 1 иш куни ичида порталда эълон қилинади.\nИжобий хулоса олинмаса нима бўлади?\nМурожаатни «Mening fikrim» порталида эълон қилиш рад этилганда, мурожаат ташаббускори кейинги кундан кечиктирилмаган ҳолда рад этиш сабаблари тушунтирилган хабарномани олади.\nОвоз бериш жараёни қандай бўлади?\nМурожаат «Mening fikrim» порталида эълон қилинган сана уни қўллаб-қувватлаш юзасидан овозларни тўплаш бошланган сана деб ҳисобланади.\nМурожаат бўйича овоз бериш мурожаат матни эълон қилинган пайтдан бошланади ҳамда тўқсон кун мобайнида ўтказилади.\nҚанча овоз тўпланса мурожаат кўриб чиқилади?\nОлий Мажлис палаталари — 10000 та овоз;\nҚорақалпоғистон Жўқорғи Кенгеси, халқ депутатлари вилоятлар ва Тошкент шаҳар кенгашлари — 5000 та овоз;\nхалқ депутатлари туман, шаҳар кенгашлари — 1000 та овоз тўплаган мурожаатларни кўриб чиқади.\nКўтарилган масала моҳиятидан келиб чиқиб, модератор қайси давлат органи ушбу масалани кўриб чиқишини белгилайди.\nЕтарлича овоз тўплай олмаган мурожаатлар порталнинг архивига жойлаштирилади.\nЗарур миқдордаги овозларни тўплаган мурожаат модератор томонидан кейинги кундан кечиктирмай ваколатли давлат органларига юборилади.\nЖамоавий мурожаат бўйича қарор қачон ва қаерда эълон қилинади?\nВаколатли давлат органлари 60 кун ичида мурожаатни кўриб чиқиб қарор чиқаришлари шарт. Бунда мурожаатнинг ташаббускори ваколатли орган томонидан ташкил қилинган мурожаатни кўриб чиқиш йиғилишларига таклиф этилиши мумкин.\nВаколатли орган қабул қилган қарор «Mening fikrim» порталида эълон қилинади.\n5 кун + 15 кун + 90 кун + 60 кун = 170 кун\nЮқоридаги схемадан кўриниб турибдики, ўртага ташланган мурожаат 170 кундан кам бўлмаган муддатда кўриб чиқилади ва тегишли қарор эълон қилинади.\nБир ой ичида қанча мурожаат тушди?\nПортал ишга тушганидан сўнг жамоатчилик томонидан қизиқиш билан кутиб олинди. Буни статистикадан ҳам кўриш мумкин.\n21 май куни соат 17.00 ҳолатида.\n21 май куни соат 17.00 гача жами 380 та жамоавий мурожаат келиб тушган (кунига ўртача 11 тадан), 222 таси экспертиза жараёнида, 36 таси қўллаб-қувватлаш жараёнида ҳамда 16 таси овоз бериш жараёнида, 106 таси рад этилган.\nНима сабабдан аксарият мурожаатлар рад этилмоқда?\nПортал фойдаланувчилари петиция йўллашдан аввал «Mening fikrim» портали орқали электрон жамоавий мурожаат қилиш ва мурожаатларни кўриб чиқиш тартиби тўғрисидаги низом билан яхшилаб танишиб чиқишлари тавсия этилади. Ушбу низомда қандай мурожаатлар кўриб чиқилмаслиги ҳақида батафсил баён этилган.\nҚолаверса, айрим фойдаланувчилар жамоавий мурожаатлар билан амалдаги қонунчиликка ўзгартириш киритиш юзасидан таклифларни адаштириб юбораётган ҳолатлар ҳам кузатилмоқда. Таклиф жўнатиб, «нега менинг мурожаатим овоз беришга қўйилмаяпти?» деб шикоят қилувчилар ҳам бор. Улар эътиборга олишлари керакки, билдирилган таклифни модератор ва экспертлар кўриб чиқишади, агар таклиф ўринли ва долзарб бўлса, ҳатто муаллиф Олий Мажлисга учрашувга таклиф этилиши мумкин. Лекин бу таклиф жамоавий мурожаат сифатида овоз тўплашга қўйилмайди.\nБу икки функция бир-биридан фарқ қилади.\n«Mening fikrim» порталида эълон қилинган оммабоп жамоавий мурожаатлар\nхусусий транспортларни тонировка қилишга рухсат бериш — 8132 та овоз (ушбу мурожаат бир ҳафта ичида шунча овоз тўплай олди, яна 2000 га яқин овоз йиғса, Олий Мажлис палаталари томонидан кўриб чиқиладиган биринчи петиция бўлади);\nЎзбекистон Президенти Шавкат Мирзиёевни олий даражадаги мукофот — «Ўзбекистон қаҳрамони» унвони билан тақдирлаш ҳақида — 4895 та;\nсветофор чироқларига вақтни тескари ҳисоблаш тизимини ўрнатиш — 3095 та;\nмактабларда ўқувчилардан, уларнинг ота-оналаридан пул йиғиш ҳолатларига барҳам бериш ва бунга йўл қўйган шахсларга жавобгарлик белгилаш лозим — 2186 та.\nМобиль илова ва «Telegram»-бот\nМобиль алоқа воситаларидан фойдаланувчилар сони юртимизда кўпчиликни ташкил этиши инобатга олиниб, яқин келажакда «Mening fikrim» порталининг «Telegram» ижтимоий тармоғидаги боти ва мобиль иловасини яратиш режалаштирилган.\n«Менинг фикрим» петиция\nОрзуларимиз қаршисидаги тўсиқ\nБолаларнинг ўз ёш тоифасига мос келмайдиган томошабоп тадбирларда иштирок этиши мумкин эмас (экcперт изоҳи)\nЖурналист саволи жавобсиз қолди\nТехнология 20/02, 16:37\nСергелидаги тирбандликларни йўқотиш бўйича петиция эълон қилинди


Ташкент, Узбекистан (UzDaily.uz) – Янги Зеландиянинг Крайстчерч шаҳрида юз берган терактлардан кейин Европа шаҳарларида жума намози пайтида хавфсизлик чоралари оширилди. Бу ҳақда “Анадолу” хабар бермоқда.\nЭслатиб ўтамиз, Крайстчерч шаҳридаги икки масжидга жума намози пайтида қуролли шахслар бостириб кириб, мусулмонларга қарата ўқ узган. Терактлар оқибатида ҳалок бўлганлар сони 50 нафарга етди, яна камида 50 нафар киши касалхоналарда қолмоқда.\nТеракт юзасидан уч киши қўлга олинди, улардан бири Австралия фуқаросидир. Гумондорлардан бири – 28 ёшли Брентон Таррангтга қотиллик бўйича айблов эълон қилинди.


“Ёшлар – келажагимиз” давлат дастури доирасида ажратилаётган кредитлар мақсадли сарфланяптими? | Ўзбекистон Халқ демократик партияси\n“Ёшлар – келажагимиз” давлат дастури доирасида ажратилаётган кредитлар мақсадли сарфланяптими?\n2019-10-11 14:10:45 4682\nМаълумки, Ўзбекистон ёшлар иттифоқи ҳузурида ташкил этилган “Ёшлар – келажагимиз” жамғармаси томонидан йигит-қизларга имтиёзли кредит маблағлари ажратилиб келинмоқда. Ушбу кредит маблағларининг ажратилиши, аҳоли бандлигини таъминлашда муҳим аҳамиятга эга, албатта. Шу ўринда бир савол пайдо бўлади. Хўш, ушбу кредит маблағлари тадбиркорлик билан шуғулланиш истагини билдирган ёшларга қанчалик амалий ёрдам бериб келяпти? Кредит олган ёшлар ўз тадбиркорлик фаолиятини бошладими? Агар улар ўз ишини йўлга қўймаган бўлса, маблағлар қаерга сарфланаяпти? Ушбу саволларга жавоб топиш мақсадида халқ депутатлари вилоят ҳамда Дўстлик туман Кенгашларидаги ЎзХДП депутатлари масалани атрофлича ўрганишди.\nНазорат-таҳлил натижаларига кўра, “Ёшлар – келажагимиз” давлат дастури доирасида ёшлар тадбиркорлигини ривожлантириш ва бандлигини таъминлаш, янги иш ўринларини яратишга қаратилган чора-тадбирлар натижасида вилоятда 2019 йилда жами 152,9 млрд. сўм миқдорида кредит маблағлари ажратилиши режалаштирилган бўлиб, ўтган 9 ой мобайнида 113 та лойиҳа амалга оширилган ва ушбу лойиҳаларга 26,2 млрд. сўм кредит маблағлари ажратилган.\n– Партиянинг вилоят ва Дўстлик туман Кенгаши депутатлари, “Юксалиш” умумиллий ҳаракати, вилоят ҳокимлиги ҳузуридаги жамоатчилик Кенгаши аъзолари, жойлардаги маҳаллий Кенгаш аъзолари, ҳамда “Ёшлар келажагимиз” жамғармасининг масъул ходимларидан иборат ишчи гуруҳ томонидан 2 сентябрдан 4 октябрга қадар шаҳар ва туманларда жамоатчилик назорати мониторинги ўтказилди, – дейди партиянинг “Дўстлик” туман Кенгаши депутати Ҳусан Абдуниёзов. – Ўрганишларга асосан, Ўзбекистон Ёшлар иттифоқи ҳузурида ташкил этилган “Ёшлар келажагимиз” жамғармаси томонидан тадбиркорликни ривожлантириш, аҳоли бандлигини тахминлашда ажратилган кредитларни мақсадли сарфланишга қаратилди.\nМаълум бўлишича, вилоятдаги ёшлар жамғармаси 2019 йилнинг ўтган даври мобайнида жойлардаги миллий банк, халқ банклари томонидан берилган кредит маблағларининг 19 млрд 35 миллион сўм миқдори мақсадли, деб топилди. Ушбу пул маблағлари асосида 90 та лойиҳа амалга оширилди. Лойиҳа доирасида тадбиркорлар томонидан режа бўйича 710 нафар ишчи ўрин яратилиши керак бўлсада, 243 та иш ўрини яратилганлиги аниқланди.\nПартиянинг вилоят ва Дўстлик туман Кенгаши депутатлари томонидан маблағларнинг мақсадли ишлатилиши юзасидан олиб борилган мониторинг натижасида, амалга оширилган лойиҳаларнинг 113 тасидан 90 таси учун ажаратилган маблағлар мақсадли сарфлангани аниқланди. Яъни 23 та лойиҳа учун ажратилган маблағлар бошқа мақсадларда сарфланган. Масалан, Жиззах шаҳри “Зилол” маҳалласида яшовчи Ойдиной Асқарова номига расмийлаштирилган 200 млн. сўм кредит маблағининг 98 млн.и “Forward advertise” МЧЖ томонидан реклама маҳсулотларини ишлаб чиқарувчи ускуна сотиб олиш учун эмас, ёниб турувчи осма реклама баннер учун сарфланган. Қолган маблағ нимага сарфлангани эса маълум эмас...\n“Ёшлар келажагимиз” жамғармаси томонидан Жиззах вилоятида 2019 йилда ажратилиши режалаштирилган 152,9 млрд. сўм кредит маблағларидан ўтган 9 ой давомида бор йўғи 26,2 млрд.и ажратилган холос.\nЎрганишлар натижасидан келиб чиққан ҳолда, ёш тадбиркорлар фаолиятини қўллаб-қувватлаш, ёшларни янада тадбиркорликка жалб этиш ва уларнинг бандлигини таъминлаш, шунингдек йўл қўйилган камчилик ва муаммоларни бартараф этиш мақсадида ЎзХДП депутатлари бир қатор таклифлар билан чиқишди.\nДепутатларнинг таъкидлашича, давлат дастури доирасида кредит лойиҳаларини молиялаштиришда иштирок этувчи тижораат банклари томонидан ягона кредит портфели ишлаб чиқилиши, кредит олиш билан боғлиқ зарурий ҳужжатлар номенклатурасини барча тижорат банкларига бир хил равишда жорий этиш, шунингдек, тижорат банклари томонидан лойиҳада иштирок этувчи ёш бўлғуси тадбиркорларга тижорат банкларининг кредит сиёсати бўйича очиқлик ва шаффоликни таъминлаш керак. “Ёшлар - келажагимиз” жамғармаси масъул ходимлари, тижорат банклари, солиқ идоралари, бандликка кўмаклашиш марказлари, Жамоатчилик Кенгашлари вакиллари ва депутатлар иштирокида ишчи гуруҳи ташкил этиш ҳамда ҳамкорликда мониторинг қилиб бориш, шу қаторда тадбиркорларни ўйлантираётган муаммоларни биргаликда ҳал этиш чоралари кўрилса, мақсадга мувофиқ бўлади.\nЁшларни тадбиркорликка жалб этиш, жамғармадан ажратилаётган имтиёзли кредит маблағларини тўғри йўналтириш ва мақсадли сарфлаш борасида тадбиркорлик фаолиятини бошламоқчи бўлган ёшлар орасида кенг тарғибот-ташвиқот ишларини кенг кўламда олиб бориш керак.\nДепутатлар масалани сессия муҳокамасига олиб чиқишга тайёрланишяпти.\nЎзХДП Жиззах вилоят кенгаши Ахборот котиби.


Ўзбекистон Республикаси Президенти Шавкат Мирзиёев 2 сентябрь куни Тошкент шаҳрида ўтаётган Ислом тараққиёт банки (ИТБ) Бошқарувчилар кенгашининг 46-йиллик йиғилиши доирасида мамлакатимизда бўлиб турган Ислом тараққиёт банки президенти Муҳаммад бин Сулаймон Ал-Жассирни қабул қилди.\nУчрашув аввалида ИТБ президенти давлатимиз раҳбари ва Ўзбекистон халқини мамлакатимиз мустақиллигининг 30 йиллиги билан самимий қутлаб, бардавом тараққиёт, фаровонлик ва равнақ тилади.\nПандемия бошланганидан буён илк бор Банкнинг энг муҳим тадбири шу кунларда пойтахтимизда жонли равишда ўтказилаётгани мамнуният билан қайд этилди.\nЮқори даражадаги ушбу форумда ИТБга аъзо мамлакатлар ҳукуматлари вакиллари, халқаро ташкилотлар раҳбарлари, ишбилармон доиралар ва нуфузли экспертлар, оммавий ахборот воситалари иштирок этмоқда. Онлайн ва оффлайн шаклдаги тадбирларда 4,5 минг нафарга яқин делегат қатнашмоқда.\nЎзбекистон етакчиси Муҳаммад Ал-Жассирни ИТБ президенти лавозимига сайлангани билан яна бир бор табриклади.\nИкки томонлама ҳамкорликни ривожлантириш масалалари юзасидан фикр алмашилди.\nДавлатимиз раҳбари ИТБ билан шерикликнинг изчил кенгайиб бораётганини юксак баҳолаб, Банк Ўзбекистондаги кенг кўламли ислоҳотларнинг янги дастурини қўллаб-қувватлаётгани ва уни илгари суришга муҳим ҳисса қўшаётганини алоҳида қайд этди.\nБугунги кунда амалий ҳамкорлик портфели транспорт, уй-жой коммунал инфратузилма, энергетика, қишлоқ ва сув хўжалиги, соғлиқни сақлаш, таълим, тадбиркорлик ва бошқа устувор йўналишларни қамраб олган қиймати 2,5 миллиард доллардан ортиқ бўлган 30 та лойиҳадан иборат.\nУчрашувда кўп қиррали шерикликни кенгайтириш истиқболларига алоҳида эътибор қаратилди.\nБу борада 2022-2025 йилларга мўлжалланган янги ҳамкорлик дастурини тез фурсатда қабул қилиш ва амалга ошириш ҳамда Тошкент шаҳрида Банкнинг тўлақонли ваколатхонасини ишга тушириш, молиялаштириш инструментлари самарадорлигини ошириш муҳим экани таъкидланди.\nЯнги ташкил этилаётган Ўзбекистоннинг иқтисодий имкониятларини кенгайтириш жамғармаси фаолияти хусусий тадбиркорлик ташаббусларини қўллаб-қувватлаш, янги иш ўринларини яратиш, аҳоли, айниқса, хотин-қизлар ва ёшлар фаровонлигини ошириш учун самарали механизм бўлиб хизмат қилишига умид билдирилди.\nЎзбекистон ва ИТБ ўртасидаги стратегик шериклик ва кенг кўламли ҳамкорликни ривожлантириш мақсадида ўзаро яқиндан ишлаш ва фаол мулоқотларни давом эттиришга келишиб олинди.


Бугун Рамазоннинг 30-куни, эртага ҳайит\nЎзбекистонда бугун, 4 июнь сешанба – Рамазон ойининг 30-куни, эртага 5 июнь чоршанба – Рамазон ҳайитининг биринчи куни. Айрим ижтимоий тармоқларда бугун ҳайит экан, деб ихтилофга сабаб бўлишяпти. Бу масалада Ўзбекистон мусулмонлари уламолари фатвосига амал қилинади.\nҲар йили Рамазон ойи бошланиши ва ҳайит кунини эълон қилишда, Ўзбекистон уламолари ислом дини кўрсатмалари, янги ойни кузатиш жараёнлари ва Астраномия институти маълумотларига таянишади. Мана шундай манбаларга асосланиб, диний идора уламолари обдон ўйлаб, кейин бир қарор қабул қилади. Лекин, айрим кишилар мазкур қарорига итоат этмай, “бугун фалон араб юртида ёки фалон мамлакатда ҳайит экан”, деб рўзасини очганлар ҳам учрамоқда. Аммо, бундай иш тутишдан динимиз қайтаради.\nМаълумки, Исломда саналар қамарий ой билан ҳисобланиб, уларнинг бошланиши янги ой ҳилолини кўриниши билан белгиланади. Ўзбекистонда Рамазон ҳайитининг биринчи кунини белгилашда Астрономия институтининг ҳилол – янги ойни кўриш ҳақидаги маълумоти ва Ўзбекистон мусулмонлари идораси уламолари хулосаси асос қилиб олинди. Диний соҳа мутахассислари кузатишлари ва астраномик маълумотларга кўра, жорий йилда Ўзбекистонда шаввол ойининг ҳилоли кўриниши 4 июнь сешанба куни кузатилиши қайд этилади. Шунга кўра, Ўзбекистон мусумонлари идораси уламолари томонидан 5 июнь чоршанба куни ҳайитнинг биринчи куни деб эълон қилинди.\nБундай тўхтамга келиниши Ислом таълимотига мувофиқ, Расулуллоҳ (соллаллоҳу алайҳи ва саллам)нинг: “Янги ойни кўриб рўза тутинглар ва янги ойни кўриб ҳайит қилинглар”, деган ҳадиси шарифларига тўла мос келади. Шунингдек, Ислом фиқҳи академиясининг “Бошқа мамлакатларда ойнинг кўринишидан қатъий назар, дунёнинг қайси бир мамлакатида янги ой ҳилоли оддий кўз билан ёки астрономик жиҳозлар орқали кўрилган бўлса, унга амал қилишлари зарур деб ҳисоблансин”, деган қарорига ҳам ҳамоҳангдир.\nРамазон ойининг тўлиқ 30 кун бўлиши ҳақида муҳаддислардан Абу Довуд ва Насоийнинг саҳоба Ҳузайфадан қилган ривоятларида Пайғамбар (саллоллоҳу алайҳи ва саллам) қуйидагича марҳамат қилганлар: “Рамазон ойидан олдин тутманглар, янги ойни (Рамазон ҳилолини) кўринглар. Рамазон кунлари саноғини тўлдиринглар!”.\nМашҳур муҳаддислардан Имом Аҳмад, Имом Муслим ва Имом Термизийларнинг Пайғамбар (саллоллоҳу алайҳи ва саллам)нинг издоши, етук фиқҳ олими Ибн Аббосдан келтирган ривоятига кўра: “Рамазон ойи ўттизга тўлдирилади ва янги Шаввол ойи бошланади”, деб таъкидланган.\nЮқоридаги асосли далиллар ва иш бошиларнинг қарорига амал қилиш ҳар бир уммат учун вожиб бўлади. Ҳеч қайси бир шариат кўрсатмаларида рўзанинг бошланиш куни ёки Рамазон ҳайитининг биринчи кунини аниқлашда муайян бир араб ёки бошқа давлатга тақлид қилинсин, деган кўрсатма йўқ.\nБир қатор араб давлатлари – Иордания, Фаластин, Мисрда, шунингдек, Шарқий ва Жануби-Шарқий Осиё мамлакатлари – Индонезия, Япония, Малайзия, Ҳиндистон ва Австралияда каби давлатларда бу йилги Рамазон ойи 30 кун бўлиб, Шаввол ойи 5 июнь, Чоршанба кунидан бошланиши эълон қилинди. Жумладан, Миср Араб Республикасида ҳам янги ой ҳилоли кўрилмагани учун Фатво ҳайъати баёнотига кўра, бугун 4 июнь куни Рамазон ойининг 30-куни бўлиб, эртага 5 июнь куни Рамазон ҳайити деб эълон қилинди.\nДемак, ибодат масалаларида эҳтиёт бўлиш керак. Фалон юртда бугун ҳайит экан, деб оғизни очиб юбориш мумкин эмас. Зеро, Рамазон рўзасининг бошланиши ҳам, тугаши ҳам муфтий эълон қилиши билан аниқ бўлади.\nАгар бир мусулмон юртда янги ой чиқишини аниқлашга масъул идора рўза тутиш ёки рўзани очиш бўйича қарор чиқарса, ўша юрт мусулмонлари бунга итоат қилишлари, бўйсунишлари шарт. Чунки бу ҳукм “Ҳар бир юрт аҳли ўзлари янги ойни кўрадилар”, деган қарашга асосланган бўлади (“Ҳидоя”, “Оламгирия” китоблари асосида).\nШайх Юсуф Қаразовий айтади: “... Бир юрт ёки бир шаҳар фуқароларининг бир-биридан ажралиб, бир гуруҳи бугун Рамазон деб рўза тутиши, бошқаси уни Шаъбондан деб тутмаслиги, ой охирида эса, бир гуруҳи рўза тутиб, бир гуруҳи ҳайит қилиши қабул қилинмайдиган бир ҳолатдир”.\nМазкур масалада юртимиз ва хориждаги машҳур илм аҳллари ҳам бундай шароитда мўмин-мусулмонлар жамлиги ва бирлигига путур етмаслиги ҳамда бошқа қувватли далиллар асосида Ўзбекистон мусулмонлари уламолари фатвосига амал қилишга чақирдилар.\nХулоса шуки, ушбу масалада ҳар бир юрт аҳли уламолари қарорига амал қилишлари керак. Демак, айрим мамлакатларнинг Рамазон ҳайитини бошлаши бизнинг ҳайитни бошлаш кунидан фарқ қилиши мумкин.\nШунинг учун мўмин-мусулмонларимизни юқорида баён қилинганларни чуқур англаб, бошқаларга тақлид қилиб, хатога йўл қўймасликларига чақирамиз.\nДемак, Ўзбекистонда бугун, 4 июнь сешанба – Рамазон ойининг 30-куни, эртага 5 июнь чоршанба – Рамазон ҳайити кунидир.\n298 марта ўқилди\nДругие материалы в этой категории: « Президент фармони асосида Рамазон ҳайити муносабати билан 575 нафар маҳкум афв этилди\tБир ғарибни шод этиш ер юзин обод этишдан яхшидур »


Тошкентда аналог телевидение тўхтатилди. Нима қилиш керак? - Terabayt.Uz\nЎзбекистон Республикаси Вазирлар Маҳкамасининг 2017 йил 17 июлдаги “Рақамли телеэшиттиришларга ўтиш ва ер усти аналог телеэшиттиришларни тўхтатишга доир амалга ошириладиган чора-тадбирлар тўғрисида”ги қарорига асосан кечадан бошлаб Тошкент шаҳрида аналог форматдаги теледастурлар эфири тўхтатилди. Бугунгача юртимизнинг аксарият ҳудудларида аналог телевидение тўхтатилган эди. Ўзбекистон Республикасида 2018 йилнинг 5 декабрига қадар аналог телеузатиш тўлиқ якунланади. Хўш, бу ҳолатда нималарни билиб қўйишимиз керак?\nМазкур қарорга биноан 2017 йил якунига қадар юртимизнинг барча ҳудудида 90 комплект юқори қувватли ҳамда 404 комплект камқувватли рақамли телеэшиттириш узаткичларини ўрнатилган. Юртимиздаги барча аҳоли яшаш маскани рақамли телевидение дастурлари билан тўлиқ таъминланган.\nБошқа ҳудудларда аҳвол қандай?\nАйни пайтда мамлакатимиздаги энг чекка қишлоқларда ҳам рақамли телевидение сигналлари мавжуд. Шунингдек, Тошкент шаҳрида сунъий йўлдош алоқа тармоғига рақамли теледастурларни узатиш ва қабул қилиш Ер станцияси ташкил этилган. Бугунги кунда сунъий йўлдош алоқа тармоғи орқали Ўзбекистон Миллий телерадиокомпаниясининг 12 телеканали ҳамда 4 радиоканали дастурлари узатилмоқда. Ушбу теле ва радиодастурларни нафақат Ўзбекистонда, балки 40 дан ортиқ чет мамлакатлар ҳудудида ҳам кўриш ва тинглаш мумкин.\nАналог ва рақамли: нима фарқи бор?\nТасвирни узатиш ҳамда қабул қилиш жараёнида рақамли қайта ишланиши натижасида тасвир сифати равшан. Аналог телевидениеда экрандаги тасвирларнинг жимирлаши, турли ташқи таъсирлар кузатиларди, тасвир йўқолиши сезилар эди.\nАналог телевизорда товуш бирмунча ноаниқ чиқар, вижиллаб эшитиларди. Рақамли телевидениеда овоз стерео ёки 5.1. шаклида узатилиши билан ҳам устундир. Бугунги кундаги телевизорларга бешта оддий ва битта паст частотали овоз кучайтиргични улаб, уй кинотеатри муҳитини яратиш мумкин.\nАйни пайтда миллий телеканалларимиз ҳам HD аниқлигидаги тасвирни узатишмоқда. Қолган телеканалларни ҳам босқичма-босқич HD-сифатга ўтказиш режа қилинмоқда. Бу эса нафақат телеканалларни HD-контент яратишга мўлжалланган ускунлара билан таъминлаш, шунингдек HD-каналлар учун зарур частота диапазонини очиш учун аналог телеузатишни тугатишни талаб қилади.\nЯна бир афзаллик ...\nРақамли телеузатиш тизимига ўтилиши мамлакатда янги давлат ва нодавлат каналларнинг ишга тушишига замин яратди. Мисол учун, сўнгги 5 йил мобайнида Ўзбекистонда 8 та давлат ҳамда 5 та нодавлат телеканаллар фаолиятини бошлади.\nЭфир телевидениеси билан бирга, кабел телевидение операторлари ҳам рақамли стандартга ўтмоқдалар. Кабел телевидениелари мустақил хўжалик субъектлари бўлгани боис, уларнинг рақамли телевидение тизимига ўтиш муддати аниқ белгиланмаган. Шу муносабат билан, ҳар бир оператор ўзининг ва абонентининг имкониятларига кўра тармоқларига рақамли стандартни татбиқ қилиб, аналог узатишдан воз кечади.\nТелевизор харидида эътиборли бўлинг ...\nЗамонавий телевизорларнинг аксарияти, жумладан, Ўзбекистонда ишлаб чиқарилаётганларида махсус рақамли тюнер ўрнатилган. Ушбу ускуна DVB-T2 стандартида ишлайди. Унга оддий антенна бўлса, бас. Эски авлод телевизорлари учун “Set-top-Box” тюнерини харид қилиш керак бўлади.\nЎзбекистонда жорий қилинаётган рақамли телевидениенинг DVB-T2 стандарти тасвирни HDTV; UHDTV каби юқори форматларда кўришда айни муддао. Аммо, бугун бозордаги ҳамма телевизорлар ҳам бу технологияни қўллаб-қувватламайди. Телевизор харид қилаётганда, DVB-T2, DVB-T, DVB-C стандартларида ишлайдиган тюнер бор-йўқлигига эътибор қаратиш лозим. Маҳсулотнинг техник тавсифида бу ҳақида батафсил ахборот берилган бўлади. Бундай телевизор рақамли телевидениега уланиш учун ортиқча қурилмаларни талаб қилмайди. Бугунги кунда мамлакатимиз ва хорижда ишлаб чиқарилаётган аксарият телевизорларда DVB-T2 стандартида ишлайдиган тюнерлар мавжуд.\n#рақамли телевидение #телевизор


Трамп Тиллерсонни ишдан бўшатди | Туркистон Сиёсий сақофий таҳлилий сайт!\nАҚШ президенти Дональд Трамп Қўшма Штатлар Давлат котиби Рекс Тиллерсонни ишдан бўшатди. Унинг ўрнини МРБ директори Майк Помпео эгаллайди. АҚШ раҳбари Тиллерсонга миннатдорлик билдирган ва Помпео ўзининг янги лавозимида “фантастик ишларни амалга оширишига” ишонч билдирган.\nАмерика Марказий Разведка Бошқармаси раҳбари этиб Жина Хаспел тайинланиши айтилмоқда. Аёл бунга қадар Помпео ўринбосари лавозимида фаолият юритиб келган.\nЎз навбатида Дональд Трамп давлат котиби Рекс Тиллерсоннинг истеъфосини фикрлар ва қарашлардаги тафовут билан изоҳлади. Трамп шунингдек анча вақтдан буён Тиллерсон билан унинг ишдан бўшатилишини муҳокама қилиб келганлигини маълум қилди, деб хабар бермоқда РИА Новости.\n“Биз у билан бу ҳақда узоқ вақт гаплашганмиз, биз яхши келишамиз, лекин фикрларимизда тафовут бор эди”,- деган Трамп.\nТиллерсон билан фикрлари турличалиги ҳақида гапирар экан, Трамп Эрон билан келишувни мисол тариқасида келтириб ўтган.\n“Мен уни даҳшатли деб ҳисоблайман, у эса нормал дейди,… биз бир хил ўйламаганмиз, Майк Помпео билан эса бир хил фикрлаймиз”,- деган Америка президенти.\nТиллерсон ҳақида тўхталар экан, Трамп уни яхши одамлигини айтиб, “хизматини жуда қадрлашини” қўшимча қилган.\n“Биз ҳар хил фикрлаймиз,…мен унинг ақлини ҳурмат қиламан, биз яхши муносабатдамиз, лекин сиз буни кимё деб аташингиз мумкин, шунчаки баъзида одамлар яхши келишишади, Майк Помпео билан биринчи дақиқадаёқ келишганман”,- деган Трамп.\nАмерика қитъаси Умумий янгиликлар\nЯҳуд вужуди ва Саудия ўртасидаги махфий учрашувлар давом этмоқда


Қримтатарлар Анқарада Қримнинг Россия тарафидан босиб олинишига қарши чиқдилар, Киевда ҳам улар тинч ўтиргани йўқ - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n02:14 - Қримтатарлар Анқарада Қримнинг Россия тарафидан босиб олинишига қарши чиқдилар, Киевда ҳам улар тинч ўтиргани йўқ\nКеча Россиянинг Анқарадаги элчихонаси олдида Туркиядаги қримтатарларнинг ташкилотлари Қримнинг Россия тарафидан босиб олинишининг 3 йиллиги муносабати билан норозлик акцияси ўтказдилар (расмда) ва элчихона олдига қора гулчамбар қўйдилар. Туркиянинг расмий давлат ахборот воситаси бўлган Анадолу агентлиги бу акцияда бир неча ўн киши иштирок этганини айтмоқда.\nАммо муҳим бўлгани шуки, қримтатарлар қаерда яшашларидан қатъий назар ўз она ерлари ва миллатларининг тақдирига бефарқ эмаслар. Кеча улар буни яна бир марта Анқарада исботладилар. Сони жаҳон бўйича 30 миллиондан ошган ўзбеклар эса, 2010 йилнинг июнь ойида бир ҳовуч қирғиз фашистлари ўзбекларни тириклайин ёққанда, 3 кунда 300 ўзбекни ваҳшийларча ўлдирганда ҳамма тешикларини қисиб ўтиргандилар.\nКеча Киевда “Қрим ишғол остида: Украина ва дунё учун оқибатлари” номли халқаро форум бошланди. Эртага тамом бўладиган бу форумда қримтатарларнинг миллий лидери Мустафа Жамилўғли ва Қримтатралари Миллий Мажлисининг раиси Рефат Чубаров иштирок этмоқда. Улар келажакда Қрим Украина таркибида ўз тақдирини ўзи белгилаш принциплари асосида қандай яшаши кераклиги, ҳозир Украина армияси таркибида қримтатарларнинг отрядларини тузиш масалаларини ҳам муҳокамага чиқардилар.\nНима бўлганда ҳам, қримтатарлар ҳамма ерда тиниб тинчимасдан миллат ва ватаннинг келажаги учун курашаётганлари мақтовга сазовордир. Аммо, қачон Турк Дунёси уларни очиқча қўллаб-қувватлашга бошлайди?


10:40 / 19.05.2015\nАёллар теннис уюшмасининг YouTube’даги каналида пайдо бўлган бу роликда дунёнинг энг машҳур аёл тенничсилари ижтимоий тармоқларда фойдаланувчилар ишлатадиган “смайлик”ларни ўхшатиб беришга ҳаракат қилишгани тасвирланган.\nУнда Шараповадан ташқари, америкалик теннисчи Серена Уильямс, руминиялик Симона Халеп, сербиялик Ана Иванович ва бошқа аёл теннисчилар иштирок этишди. Теннисчилар ҳаммаси бўлиб 17тага яқин машҳур бўлган смайлларни тасвирлаб беришди.\nТеннисчилар уялиш ва кўз қисиш, хафа бўлиш, сўнгра хандон кулиш, йиғлаш ва охирида ҳаво бўсасини юбориш ҳаракатларини намойиш қилишди.\nБу тадбир нафақат интернет-фойдаланувчиларнинг кайфиятни кўтариш учун, балки теннисчиларнинг ўзини ҳам қувонтиришга қаратилган. Олдинда уларни “Катта дубулға” сериясига кирувчи Парижда 24 майдан 7 июнгача ўтадиган “Ролан Гаррос” мусорбақаси кутмоқда.